Chris Hemsworth Diburu Sony Untuk Siri ‘Spinoff’ Men In Black

Nampaknya Sony punya idea yang hebat untuk franchise terkenal mereka, Men In Black. Mereka dalam usaha mendapatkan Chris Hemsworth untuk menyertai dunia Men In Black.

Karya spinoff Men In Black ini bakal mendapat sokongan daripada Steven Spielberg yang bertindak sebagai executive producer . Pengarah Straigh Outta Compton, F.Gary Gray berminat untuk mengarah filem ini.

Bagaimanapun, jika projek ini berjalan seperti yang dirancang, Will Smith dan Tommy Lee Jones tidak akan kembali sebagai Agent J & K.

Projek ini bakal memberi ruang kepada muka-muka baharu untuk membintangi franchise Men In Black. Chris Hemsworth ternyata calon yang baik kerana kebolehan beliau membawa watak Thor sebelum ini. Lakonan bersahaja beliau dalam Ghostbusters juga membuktikan Hemsworth seorang yang talented dalam membawa sebarang watak yang beliau pegang.

Sebelum ini, ada perancangan dari Sony untuk menggabungkan siri Men In Black ini bersama 21 Jump Street tetapi projek itu ditangguh buat sementara. Jika Chris bersetuju untuk membintangi filem ini dan ianya berjaya, mungkinkah kita dapat lihat gandingan Chris, Jonah Hill dan Channing Tatum dalam satu filem?


Chris Hemsworth Mungkin Tinggalkan MCU Selepas Avengers: Endgame

Sumber terdekat Marvel Cinematic Universe memberitahu Chris Hemsworth akan membuat penampilan terakhir dalam Avenges: Endgame. Terbaharu, Chris Hemsworth dilaporkan baharu sahaja menghabiskan penggambaran semula untuk satu babak untuk filem tersebut.

Peminat setia filem ini mungkin sudah menjangka jika penggambaran semula di Atlanta ini sebagai hint kemunculan terakhir Thor. Anggapan ini dikuatkan lagi dengan status kontrak Chris Hemsworth dengan MCU yang bakal berakhir tidak lama lagi.

Chris Hemsworth sempat memberitahu para peminat baru-baru ini di dalam sebuah video di dalam Instagram yang kini kembali ke set Men In Black. Video tersebut menunjukkan beliau bersama beberapa orang pelakon Australia, Evangeline Lily dan Tessa Thompson. Mungkinkah peminat akan kembali melihat penampilan beliau dalam Men In Black tidak lama lagi.


Chris Hemsworth Umum ‘Tinggalkan’ Dunia Lakonan

Setelah menjalani sesi penggambaran tanpa henti selama lebih 12 bulan untuk Avengers: Endgame dan Men In Black, Chris Hemsworth nampaknya mengambil keputusan untuk ‘berhenti’ dalam dunia lakonan.

Keputusan itu dibuat kerana Chris mahu meluangkan lebih masa beliau bersama isteri, Elsa Pataky dan anak-anak di Australia.

“Ketika ini, saya hanya mahu berada di rumah,” kata Chris ketika mengumumkan beliau mahu berhenti daripada berlakon di Hollywood.

Namun, keputusan berhenti ini hanyalah bersifat sementara. Chris hanya mahu berehat daripada dunia lakonan sepanjang tahun 2019 ini sahaja dan akan kembali aktif tahun hadapan.

Kicking off #MIB press tour in Indonesia! First time ever for a major studio to bring cast for film promotion to Indonesia. Pretty exciting to be a part of history this week hitting such a massive market in the film industry. Media & influencers from all over the region. pic.twitter.com/vE2Stm9TAc

— Chris Hemsworth (@chrishemsworth) May 29, 2019

“saya tidak mahu mengambil sebarang tawaran berlakon untuk tahun ini. Saya hanya mahu bersama anak-anak ketika ini. Mereka kini di usia yang sangat penting. Jadi saya perlu juga luangkan masa bersama mereka kerana saya akan kembali sibuk di masa akan datang,” terang Chris.

Tidak diumumkan lagi projek filem Chris untuk tahun depan tetapi kemungkinan besar beliau akan turut serta untuk filem Guardians Of The Galaxy 3. Sebelum itu, kita layan dahulu Men In Black: International di pawagam nanti.


Chris Pratt Muat Naik Rakaman Rahsia ‘Behind The Scene’ Avengers: Endgame

Jika anda rasa watak Star-Lord seorang yang degil dalam MCU, beliau juga degil di dunia sebenar. Beliau berkongsikan satu video behind the scene ‘Avengers: Endgame’ yang rare kerana tidak pernah dikongsikan oleh mana-mana pihak termasuk Marvel Studios sendiri.

Dalam video selama kurang seminit ini, dapat dilihat Drax, Captain America, Thor, Winter Soldier, Black Panther, Mantis, Iron Man, Doctor Strange dan ramai lagi sedang berkumpul di set. Jika anda fikir setiap babak pergaduhan hanya dibuat menerusi CGI dan dilakonkan secara berasingan, anda silap kerana video ini membuktikan mereka juga perlu berlakon dan bertarung secara satu kumpulan jika perlu.

I remember being blown away in this moment on the @avengers set. Nobody was allowed to film anything on their phones. I said screw it. No rule was going to stop me from seizing this once in a lifetime opportunity to capture this collection of stars, a groupthat likely will never be in the same room again. We are so blessed.

A post shared by  chris pratt (@prattprattpratt) on Apr 29, 2019 at 12:57am PDT

Zachary Levi, yang membawa watak Shazam! di dunia DCEU turut memberikan komen “Amazing” pada video yang dirakam Chris Pratt ini. Zachary turut mengagumi apa yang berlaku di belakang set penggambaran filem Endgame.

Just really can’t believe how well @Avengers is doing. And how good it is. I’m floored by all of it. I did the math… at about $12 per ticket, and a $1.2Billion 🤭 opening that’s ONE HUNDRED MILLION PEOPLE who watched the movie in one weekend. I think.

A post shared by  chris pratt (@prattprattpratt) on Apr 29, 2019 at 1:20am PDT

Walaupun beliau adalah ‘mat punca’ terjadinya Endgame, rasanya peminat sudah boleh memaafkan beliau kerana video ini. Benar kata Chris; jika beliau mengikut sahaja arahan yang tidak membenarkan sebarang rakaman peribadi ketika di set, tidak mungkin momen hebat ini dapat disebarkan di media sosial.

Cuba anda lihat wajah Chris Evans. Mereka memang enjoy ketika berlakon untuk Endgame. Terima kasih Star-Lord!


Christian Bale Bakal Bawa Watak Adam Warlock Dalam MCU?

Walaupun Christian Bale sudah sangat sinonim dengan watak Bruce Wayne, tetapi ia tidak menghalang beliau untuk muncul pula di Marvel Cinematic Universe (MCU).

Menurut laporan Collider, Christian Bale sedang dalam perbincangan untuk muncul dalam filem sekuel Thor: Love & Thunder. Namun, tiada info berkenaan watak mana yang akan dipegang oleh Christian Bale.

Namun, ada ura-ura mengatakan Christian Bale akan memegang watak yang lebih besar dan akan turut muncul dalam filem Guardians Of The Galaxy 3. Watak berkenaan adalah Adam Warlock.

Di usia mencecah 45 tahun, Christian Bale masih fit untuk memegang watak superhero. Dan laman The Marvel Hub juga telah berkongsikan rupa Bale sekiranya beliau memegang watak Adam Warlock.

Some Marvel Fans Really Want Christian Bale as Beta Ray Bill in Thor 4 https://t.co/HIC0UuHIRi

Namun, ada yang kurang setuju jika Bale memegang watak Adam Warlock. Ramai yang lebih teruja sekiranya Bale memegang watak Beta Ray Bill, antara watak yang cukup popular dalam franchise komik Thor.

Sebelum ini, pelakon Keanu Reeves turut dicanang oleh peminat sebagai antara pelakon yang sesuai untuk membawakan watak Adam Warlock. Namun, Keanu masih belum membuat keputusan sama ada akan menyertai filem Marvel atau pun DC Comics di masa akan datang.

Untuk kes Bale pula, sama-sama kita nantikan pengumuman rasmi daripada pihak Marvel berikutan khabar angin ini.

Watak mana yang anda mahu Christian Bale pegang dalam MCU nanti? Sebelum itu, lihat pandang pertama Jared Leto sebagai Morbius.

Gagal Sebagai Joker, Tonton Pandang Pertama Jared Leto Dalam MORBIUS

Marvel Studios Sekali Lagi Kongsikan Trailer Rasmi Black Widow Secara Mengejut


Christian Bale Dilamar Marvel Studio, Bakal Bintangi ‘Thor: Love And Thunder’

Christian Bale sedang berunding untuk menyertai Marvel Studios ‘Thor: Love and Thunder dan Reporter Hollywood melaporkan bahawa watak yang bakal diberikan kepada beliau masih menjadi rahsia.

Chris Hemsworth bakal membuat kebangkitan semula sebagai God of Thunder, dengan Natalie Portman dilaporkan turut kembali memegang watak Jane Foster.

Taika Waititi akan kembali ke kerusi pengarah selepas Thor: Ragnarok 2017, dengan Tessa Thompson juga dijangka kembali sebagai Valkyrie.

Bale sebelum ini pernah memainkan watak Bruce Wayne/Batman dalam trilogi Dark Knight, arahan Christopher Nolan yang dianggap sebagai filem terbaik yang pernah dihasilkan.

Pelakon kelahiran United Kingdom ini telah tercalon empat kali pada anugerah Oscar dan baru sahaja membintangi filem Ford v Ferrari.

Christian Bale terkenal dengan cara lakonan beliau yang mantap. Klik pautan di bawah untuk membaca tulisan mengenai Bale di dalam The Big Short.

Anda Perlukan Asas Pemahaman Kewangan Untuk Menonton ‘The Big Short’

Seakan Kereta Batman, Lamborghini Lancarkan Model Terbaru V12 Vision GT


Bank Tersalah Masuk RM13.7 Juta, Gadis Malaysia Shopping Hampir Licin Dalam Setahun

Seorang pelajar Malaysia berusia 21 tahun di Australia ditahan selepas membelanjakan hampir keseluruhan AUD$4.6 juta (RM13.7 juta) yang tersilap masuk ke akaunnnya.

Pelajar kejuruteraan kimia Christine Jiaxin Lee secara tidak sengaja menerima wang berjumlah AUD$4.6 juta sebagai overdraf pada tahun 2012. Dalam masa setahun, beliau berbelanja sebanyak AUD$3.3 juta (RM9.83 juta) untuk membeli beg tangan mewah dan pemindahan tunai.

Pihak berkuasa mula menyiasat pemindahan deposit itu pada 2012, tetapi waran tangkap hanya mula difailkan pada Mac tahun ini. Lee ditangkap oleh polis persekutuan Australia di Lapangan Terbang Sydney ketika cuba meninggalkan Australia untuk pulang ke Malaysia. Lee menghabiskan satu malam di penjara.

Pelajar tahun ketiga itu, menyewa sebuah sub-penthouse dengan pemandangan pelabuhan Sydney yang berharga AUD$3,120 (RM9295) sebulan bersama-sama dengan teman lelakinya, Vincent King.

Lee didakwa secara tidak jujur mengambil kesempatan kewangan dengan penipuan dan dengan sengaja berurusan dengan hasil jenayah. Peguambela Lee menjelaskan kepada mahkamah bahawa sebahagian besar yang telah dibelanjakan untuk pembelian beg tangan mahal menyebabkan hakim kes itu berkata, “Itu adalah kuantiti beg tangan yang banyak.”

Walaupun Lee tidak pernah memberitahu bank kesilapan yang berlaku, perbelanjaan beliau mungkin tidak menyalahi undang-undang.

“Mereka (bank) memberikannya (duit) kepada dia. Tetapi itu tidak bermakna dia telah melanggar undang-undang,” kata hakim, sambil menambah Lee perlu mengembalikan semula wang yang beliau telah habiskan.


Apa Itu ‘Cia Cia Cia’ Yang Kini Jadi Trend Di Malaysia

Tersenyum saya membaca status-status di Facebook terutama yang ditulis oleh orang berusia lewat 20-an ke atas. Mereka terpinga-pinga apakah itu ‘cia cia cia’ yang sering ditulis di status atau komen di media sosial. Ada juga bertanya sama sendiri dan masih tidak tahu akan jawapannya.

Pastinya tidak ‘in’ jika tak tahu what’s going on di dalam masyarakat muda kita hari ini. Jadi, dengan rasa ingin tahu yang tinggi, saya memerhati dan melihat trend ini. Dan sempat juga saya bertanya kepada mereka yang sering menulis ‘cia cia cia’ itu.

‘Cia cia cia’, ‘chia chia chia’ atau ‘shia shia shia’ biasanya ditulis selepas ayat yang mempunyai unsur memikat (aka pick up line) hati wanita.

Trend ini bermula selepas rancangan Sepahtu Reunion bersiaran di stesen televisyen hujung akhir tahun lepas. Dan ia diakui oleh mereka yang mengamalkan perkataan tersebut. Mereka meminta saya menonton Sepah Reunion kerana disitu bersepah perkataan tersebut digunakan.

Inilah antara petikan dari rancangan Sepahtu Reunion:

Posted by Rancang Hidup Sejak Jatuh Cinta on Saturday, March 5, 2016

Nampaknya ‘cia cia cia’ itu adalah gelak ketawa geng Sepahtu Reunion selepas mengayat ayat-ayat manis buat artis undangan mereka.

Mungkin akan ada orang mempertikaikan bahawa idea asal ‘cia cia cia’ adalah dari Opera Van Java seperti mana yang dikomen oleh beberapa netizen media sosial.

Tapi hakikatnya, kerana Sepahtu Reunion lah bermulanya trend ‘cia cia cia’ di Malaysia.

Baiklah selesai sudah satu lagi misteri kemunculan trend di Malaysia. Sebelum ini saya pernah dedahkan siapa Diana yang membanjiri teks mesej pasangan di Malaysia. Jika anda belum baca tentang itu, klik sini.


20 Pengajaran dan 5 Prinsip Membina Kekayaan Gaya Jutawan Muda Anton Ivanov

Kisah Anton Ivanov menjadi jutawan melalui cara old-fashioned mendapat sambutan hangat dari peminat kewangan dan mahu bina kekayaan.

Susulan dari kisah Anton Ivanov, jutawan muda sebelum usia 27 tahun walaupun bekerja sebagai Navy selama 6 tahun, kami kongsikan dengan anda 20 pengajaran dari kisah beliau dan ketahui 5 prinsip bina kekayaan jutawan muda ini.

1) Ibubapa dan datuk nenek menekankan kepentingan pendidikan kepada anak-anak
2) Mendorong anak-anak bersemangat dan berkeinginan untuk belajar
3) Membaca banyak buku yang berkaitan kewangan, motivasi dan inspirasi

Buku yang memberi impak besar kepada Anton ialah buku Napoleon Hill, bertajuk “Think And Grow Rich“.

“That book taught me the importance of believing in myself, having a strong desire and realizing my dreams through decisive action.” – Anton Ivanov

Boleh dapatkan buku kewangan, motivasi dan inspirasi dengan penghantaran percuma di sini.

4) Bekerja sambilan ketika di bangku sekolah
5) Menyimpan wang sejak di bangku sekolah
6) Tidak parti dan jarang keluar
7) Tidak fancy dengan pakaian cantik atau kereta
8) Tidak membelanjakan duit sesuka hati
9) Tidak membuat pinjaman melainkan untuk hartanah
10) Memulakan pelaburan seawal mungkin
11) Melaburkan wang simpanan untuk grow the wealth
12) Membeli hartanah
13) Beli lagi hartanah dan disewakan

Pada ketika ini, Anton ada 3 unit apartment yang disewakan di selatan California.

14) Tetap bekerja dan bergaji semasa menyimpan dan melabur duit
15) Merancang perjalanan kerjaya yang menguntungkan dari segi kewangan
16) Berkorban dan sanggup berjauhan dengan keluarga bagi memenuhi keperluan kerjaya
17) Belajar dan menajamkan kemahiran
18) Sambung belajar hingga ke peringkat ijazah walaupun sedang bekerja
19) Rancang cara perbelanjaan akan memungkinkan kita dapat simpan 60% dari gaji
20) Paling penting: Mahu jadi jutawan dan mula bertindak ke arah itu seawal usia 16 tahun

1) I always live below my means.
Gaya hidup berhemah dan jimat tanpa membeli atau memiliki barangan yang mahal atau bersaing dengan jiran sebelah.

2) I pay myself first.
Transfer wang secara automatik berkala ke dalam akaun pelaburan sebelum wang dibelanjakan untuk perkara lain.

3) I avoid consumer debt.
Tidak pernah ada outstanding credit card balance.
Tidak pernah buat pinjaman peribadi.
Tidak pernah beli perabut dan elektronik secara hutang.
Beli kereta secara tunai.

4) I spend a lot of time managing my investments.
Azam beli hartanah baru setiap 1-2 tahun sebuah.

5) I try to increase my net worth every year.
Azam tingkatkan net worth setiap tahun.

Adakah anda sudah memulakan langkah untuk jadi jutawan?

Semoga artikel ini bermanfaat untuk kita semua.


CIA Dakwa Jumpa Tempat Persembunyian Osama Berdasarkan Kain Yang Dijemur Isterinya

Tempat persembunyian Osama bin Laden, pengganas yang paling dikehendaki oleh Amerika Syarikat dilaporkan terbongkar dari pakaian yang telah dijemur oleh isterinya. Pakaian terbabit menjadi antara petunjuk utama untuk pasukan penyiasat CIA mencari kediaman yang menjadi tempat persembunyian Osama.

Penemuan ini dinyatakan oleh penganalisis keselamatan nasional dan bekas penerbit CNN, Peter Bergen di dalam bukunya yang bertajuk The Rise and Fall of Osama bin Laden yang akan dikeluarkan pada 3 Ogos yang lalu.

Difahamkan bahawa selepas serangan 9/11 yang mensasarkan World Trade Center dan telah mengorbankan 2,977 nyawa. Keluarga Osama telah berpecah dan dia sendiri bersembunyi di sekitar pergunungan di Afghanistan dan Pakistan utara.

Pada tahun 2004, ketika AS sibuk berperang di tanah Afghanistan dan Iraq, Osama telah mengarahkan pengawal peribadinya Ibrahim Saeed Ahmed untuk membeli sebidang tanah di Abottabad, Pakistan. Osama juga mengupah seorang arkitek yang bertanggungjawab membina rumah tersebut bagi menampung keluarganya.

Ibrahim kemudiannya membeli tanah bernilai USD$ 50,000 atas namanya sendiri dan memulakan segala perancangan untuk membina rumah mengikut spesifikasi yang diarahkan oleh Osama. Rumah itu dibina dengan tiga tingkat dengan lapan bilik tidur. Difahamkan bahawa Osama berada di tingkat paling atas yang mengandungi bilik tidur, bilik mandi, ruang belajar dan teres. Manakala keluarganya mula berpindah ke rumah tersebut pada tahun 2005.

Ibrahim dan keluarganya juga diberikan tempat tinggal di sekitar kawasan rumah Osama. Mereka juga telah melaksanakan protokol keselamatan yang ketat agar pergerakan mereka tidak dikesan oleh pihak berkuasa. Untuk membuat panggilan, mereka akan menggunakan telefon awam di sekitar ibu kota dan jika menggunakan telefon bimbit, mereka akan mengeluarkan bateri untuk mengelak daripada dikesan.

Sejak berpindah ke sana, keluarga Osama dikatakan jarang keluar daripada rumah, kecuali Amal El Sadah, isteri ketiga Osama yang difahamkan telah berkunjung ke hospital tempatan bagi melahirkan anak. Ketika di hospital, dia telah menggunakan kad pengenalan palsu dan berpura-pura pekak untuk mengelak daripada sebarangan pertanyaan yang mencurigakan.

Pada 2010, penyiasat CIA mendapat petunjuk baru. Seorang pemberi maklumat di bandar Pakistan melihat seorang lelaki dipercayai Ibrahim, pengawai setia kepada Osama. Sejak itu, CIA mula mengekori Ibrahim sehinggalah pada Ogos 2010 kereta yang dipandu Ibrahim telah membawa CIA ke rumah setinggi 5.4 meter dengan pagar kawat berduri.

Siasatan awal CIA mendapati bahawa rumah itu tidak mempunyai jaringan internet dan talian telefon. Ini telah menimbulkan rasa aneh bagi para penyiasat kerana rumah yang besar sudah pasti pemiliknya adalah orang kaya, tetapi tidak dilengkapi dengan internet mahupun talian telefon.

Tidak mahu mengambil sikap terburu-buru, pihak CIA telah mendirikan sebuah rumah selamat berhampiran rumah Osama. Mereka memerhati setiap gerak geri yang berlaku di dalam rumah tersebut.

Selama pemerhatian CIA, jiran-jiran di kawasan tersebut semuanya membuang sampah seperti biasa, tetapi ada satu rumah yang sering membakar sampah mereka. Selain itu, rumah itu juga didapati mempunyai kebun kecil yang menghasilkan epal, sayur-sayuran, anggur, madu bahkan ayam dan lembu untuk dimakan.

CIA menjadi bertambah yakin bahawa itu adalah rumah Osama melalui pakaian yang disidai di jemuran setiap hari. Menurut CIA, pakaian itu termasuk pakaian lelaki dewasa, wanita dewasa, anak dan cucu. Melalui pemerhatian pakaian, ia sangat sesuai dengan profil Osama yang berpoligami sehingga mempunyai tiga isteri, lapan anak bongsu dan empat orang cucu.

Melalui segala bukti dan pemerhatian CIA, pada 14 Disember 2010 badan penyiasatan AS itu menghantar laporan kepada Presiden Barack Obama. Kata Bergen, hasil siasatan CIA yang dipersembahkan kepada Presiden AS itu tidak mempunyai bukti gambar bahawa Osama berada di sana, tetapi Obama yakin dengan laporan CIA.

Dia kemudiannya memerintahkan US Navy Seals untuk merancang operasi dan pada 1 Mei 2011, Amerika Syarikat telah mendakwa bahawa mereka akhirnya berjaya membunuh Osama bin Laden pada usia 54 tahun.

Mesir hukum bunuh 12 tokoh kanan Ikhwanul Muslimin. Klik pautan di bawah untuk membaca.

Mesir Hukum Bunuh 12 Tokoh Kanan Ikhwanul Muslimin

53 Fakta Menarik Tentang Afghanistan Buat Anda Yang Ingin Travel Ke Sana


Cik B ‘Nailed It’, Tampil Dengan Gaya Anggun Hiasi Muka Hadapan Majalah Nona

Nama Cik B rasanya tidak lagi perlu diperkenalkan. Siapa yang tidak mengenali anak usahawan kosmetik terkenal Dato’ Seri Vida?

Malah, teletah Cik B di media sosial yang lucu pasti sering ditonton oleh netizen. Terbaharu, Dato’ Seri Vida telah berkongsi gambar beliau bersama Cik B menjadi penghias muka hadapan majalah Nona edisi Mac 2020. Perkongsian itu telah mendapat perhatian para netizen dimana Cik B kelihatan elegen dan cantik.

HAMBEKKKKK.. MANA MAK CIK BAWANG.. SELALU DOK KUTUK @cikb_havoc66 . TENGOK GAMBAR NI.. MEROYAN KE? BERNANAH..? . CIK B CANTIK WEYYYY.. SiLA HADAM ye.. . KO MAMPU..? 🤣🤣🤣 . 🥰🥰 CIK B DAH IMPROVE BANYAK.. Berkat sokongan semua.. Dari sangat pemalu.. tak yakin diri.. . HASIL AIR TANGAN CIK B. BUAT MAKANAN INSPIRASI KOREA.. SALMON CRUMBSO.. . DAH MAKAN CRUMBSO? SUKA MAKAN TAK? @cikb_bobalova . TQ @majalahnona pilih CIK B & saya jadi cover.. .

A post shared by  Dato' Seri Dr. Hajah Vida (@datoserivida) on Feb 24, 2020 at 9:34pm PST

Lantaran itu, rata-rata netizen memuji kecantikan yang ditampilkan oleh Cik B. Malah, gaya yang ditonjolkan Cik B yang memiliki cara tersendiri membuatkan ramai berbangga dengan diri Cik B.

Siapa sangka Cik B boleh bergaya dan kelihatan cantik persis model antarabangsa. Jangan pandang Cik B sebelah mata!

Sebelum ini, seorang lelaki berusia 84 tahun kelihatan ‘fashionable’ setelah diubah gaya penampilan oleh cucunya. Apa kata baca artikel tersebut pada pautan di bawah ini.

Cucu Berjaya Ubah Atuk Berusia 84 Tahun Dengan Gaya ‘Hype Fashion’

Tip Pilih Warna Mekap Korea Yang Sesuai Dengan Tona Kulit Anda

11 Tip Gaya Menawan Neelofa Dalam Suri Hati Mr Pilot Yang Anda Sendiri Boleh Cuba


Kombinasi Nasi Lemak Dengan Lauk Western Ini Membuatkan Ramai Yang Tak Senang Duduk

Nasi lemak boleh dikatakan sebagai makanan yang paling digemari oleh orang Malaysia. Pergi je ke mana pun, mesti ada pilihan nasi lemak untuk dibeli. Food court mesti ada nasi lemak, kantin mesti ada nasi lemak, kopitiam mesti ada nasi lemak, silap-silap kalau ada kena dengan musim, fast food pun ada sediakan nasi lemak.

Sekitar Lembah Klang, ada banyak kedai yang menjual nasi lemak yang menarik perhatian kami. Sebagai contoh, nasi lemak bumbung, nasi lemak kreuk kreuk, nasi lemak 222, nasi lemak lori, nasi lemak goreng dan banyak lagi tempat yang best-best untuk melempiaskan nafsu makan terhadap nasi lemak ni.

Tapi baru-baru ini, ada muncul satu food truck yang menjual nasi lemak yang unik sedikit dari yang lain; nasi lemak yang makan dengan lauk western. Bunyi macam pelik? Tapi food truck ni sekarang dah menjadi buah mulut netizen di media sosial.

Nasi lemak yang dimakan dengan pilihan lauk seperti chicken chop, chicken grill, butter chicken (ini kegemaran orang Subang Jaya), meatballs dan juga chicken wings ini terletak di Nilai dan mereka menamakan perniagaan food truck sebagai Cik Mak Pak Hang.

Kalau tak pernah dengar, mari kami bagi tahu apa sangat yang istimewanya tentang CikMakPakHang ini.

Antara yang menarik perhatian pasal mereka ini adalah harga makanan dia orang yang murah. Kami pernah ternampak satu tweet di Twitter yang mengatakan dia orang berniaga macam taknak untung. Murah betul! Bayangkan kalau makan nasi lemak dengan chicken chop baru RM5. Dan portion dia bukan sikit, ayam dia bukan kecik, ayam dia besar, nasi dia banyak!

#CikMakPakHang festaim rasa, not bad jugak. Harga murah & banyak! ?

Selain dari nasi lemak yang menjadi kegemaran pelajar di kawasan sekeliling tapak niaga mereka (iaitu di Inti College Nilai). Menu lain yang disediakan juga menjadi perbualan orang ramai, antaranya seperti Mac N Cheese Meatballs dan juga Chicken Wings Hot Sauce.

Berkenaan meatballs pula, kami prefer katakan meatballs yang mereka sediakan setanding dengan meatballs terkenal di Mutiara Damansara sana. Memang sedap!

Dengan harga yang murah, kami pun decide untuk rasa semua menu. Menu yang mereka sediakan sangat sedap. Setiap malam juga mereka sediakan hidangan sampingan lain seperti bubur, agar-agar dan lain-lain.

Jika berminat nak tahu lebih lanjut, boleh follow mereka di Instagram & Twitter; @cikmakpakhang atau boleh like Facebook mereka; facebook.com/cikmakpakhang.

Lokasi: Dihadapan Kolej INTI, Nilai
Waktu operasi: Setiap hari pada 6PM hingga 1AM

Semoga semua enjoi menikmati hidangan daripada Cik Mak Pak Hang.


Cikgu Bina Hot Wheels ‘Porsche KISAS’ Sebagai Hadiah Buat Rakan Sekerja Bakal Bersara

Kereta Hot Wheels merupakan salah satu permainan unik yang ada di dunia, bukan sahaja diminati oleh kanak-kanak, bahkan turut menarik minat orang dewasa. Baru-baru ini pengguna Twitter teruja apabila melihat gambar ‘Porsche KISAS’ yang dikongsikan oleh akaun Twitter @dehewaraspak.

Dalam ciapan itu, beliau berkongsi gambar bahagian hadapan dan belakang Hot Wheels custom Kolej Islam Sultan Alam Shah (KISAS). Model kereta mainan itu menggunakan kereta Porsche 934 Turbo berwarna putih.

Menurut Cikgu Adham, salah seorang tenaga pengajar di KISAS, juga individu yang bertanggungjawab membuat kereta custom itu menyatakan beliau membuat model kereta mainan itu sebagai hadiah buat rakan sekerja yang bakal bersara pada minggu ini.

Hot Wheels KISAS pic.twitter.com/a1vLX6PiVl

— Abe Mad Dehe (@dehewaraspak) September 27, 2022

“Saya tak sangka retweet anak murid saya boleh jadi viral. Model kereta Hot Wheels ini bukan untuk dijual. Saya custom khas untuk cikgu KISAS yang akan bersara pada minggu ini,” terang Cikgu Adham.

Tambah beliau lagi, aktiviti custom Hot Wheels ini merupakan terapi minda dan kepuasan diri sendiri. Selepas habis kelas, sambil menunggu ambil anak sekolah petang, beliau akan buat kerja-kerja custom itu.

Cikgu Adham menyatakan tempoh custom bergantung pada model kereta, jika guna cat asal dalam masa 2 hingga 3 jam sudah boleh siap. Sekiranya perlu tanggalkan cat asal dan cat semula warna baharu, ia boleh memakan masa sehingga 3 hari. Proses rekaan kad dan decal bahagian yang memakan masa paling lama sekali.

Apabila ditanya mengapa beliau memilih model Porsche 934 Turbo, Cikgu Adham menyatakan sebab kereta itu comel.

Ciapan asal guru KISAS itu menarik perhatian pengguna Twitter lain yang turut berminat untuk memiliki model Hot Wheels Porsche KISAS tersebut, lebih-lebih lagi para alumni sekolah berasrama penuh yang terletak di Klang, Selangor.

Sebagai seorang alumni, sudah pasti saya mahukan koleksi kereta ini. Arwah abah juga lepasan KIK dan saya juga berharap anak saya dapat masuk ke sini supaya dia dpt mengenali fikrah, tarbiyah dan experience bercakap dengan pintu. https://t.co/C9kE9rgTZJ

— Twt_Bajet (@twt_bajet) September 28, 2022

Wahh. Terlalu KISAS nih. Macamana nak beli nih?😍😍😍 https://t.co/aB9YwUOykT

— Nurul Suhadah Shuib (@nurulsyaari) September 28, 2022

BUKAN BESHE BESHEEE https://t.co/yqMBQFonRR

— Meet Arie at Midnight 🌑💫 (@beriberiyahh) September 27, 2022

Reallll gak ni. Rasa nak beli https://t.co/qwCyln8Epa

— #SaveSheikhJarrah (Amie) (@HisyamAzizi) September 28, 2022

Cikgu Adham memberitahu The Vocket bahawa beliau akan hasilkan lagi model custom Porsche KISAS itu untuk dijual kepada para peminat Hot Wheels, namun kuantitinya tidak banyak.

Bagi sesiapa yang berminat untuk mendapatkannya nanti, jangan lupa sentiasa refresh akaun Twitter Cikgu Adham supaya anda tidak terlepas model ini apabila available untuk dijual nanti.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Cikgu Buat Live Masa Spotcheck Asrama, Netizen ‘Bantu’ Kongsi Tempat Sembunyi Barang Terlarang

Sudah lumrah kehidupan di asrama sekolah, pasti ada beberapa peraturan yang kita perlu ikut. Tidak seperti di rumah, kebebasan di asrama ada sempadannya. Ini kerana kebanyakan penghuninya adalah mereka yang masih bersekolah dan berada di bawah umur.

Bagaimanapun, seiring peredaran waktu, kehidupan di asrama juga mula berubah. Dengan pelbagai aplikasi yang terhidang, orang luar kini boleh melihat bagaimana spotcheck atau pemeriksaan mengejut dilakukan oleh para warden atau penjaga para pelajar di asrama.

Melalui perkongsian netizen di Twitter, seorang guru yang dipercayai merangkap penjaga pelajar-pelajar asrama sekolah telah membuat siaran langsung sambil melakukan pemeriksaan mengejut ke atas pelajar asarama.

Siel lah buat live time spotcheck. Viewers semua bagi kantoi 😂 pic.twitter.com/JG92wyqjjp

Di dalam video tersebut, kelihatan guru tersebut membuat rondaan di sekitar bilik sambil membaca komen-komen netizen yang memberi beliau tips dimanakah barangan terlarang seperti rokok dan telefon bimbit disimpan.

Netizen meminta agar guru tersebut untuk memeriksa di bawah katil kerana ujarnya lokasi tersebut selalu menjadi tempat persembunyian rokok. Sebahagian lagi meminta agar guru tersebut melihat di bahagian belakang tingkap atau di celah-celah almari kerana di situ selalunya menjadi tempat persembunyian telefon bimbit.

Sejak dimuat naik, video tersebut telah dimainkan sebanyak 48,000 kali dan diulang ciap sebanyak lebih 1,000 kali.

Pandai ek masing2 dah habis sekolahh sian dorang hahahah

— Ari 🇲🇾 (@malaysiadude) January 2, 2023

dulu teringat pernah simpan surat cinterrrr katanyer kt dalam loker bahagian biskut biskut 😂🤣

ak dulu sorok komik dragonball, penyiasat remaja, majalah kreko belakang almari. kalau x pun, kt bilik stadi room ad bean bag, masuk dgn walkman dlm tu. hahaha. noob.

Hahahaha dulu member aku simpan phone dalam spender! Hanat betul. Time ada spotchek pakai pad hahahahahah


Cikgu Di Sarawak Tular, Sanggup Korban Masa Memandu Ke Rumah Pelajar Setiap Minggu

Pembelajaran dalam talian sudah menjadi norma baharu bagi semua pelajar di Malaysia, tidak kira yang berada di peringkat universiti atau pun sekolah. Namun bagi guru, tiada perbezaan bagi mereka, norma baharu atau pun tidak, tanggungjawab mesti dijalankan.

Itulah yang dilakukan oleh Mujalifah Kassim, 39, yang mengajar Bahasa Melayu di Sekolah Menengah Kebangsaan (SMK) Sibu Jaya, Sarawak.

Terdahulu, Mujalifah tular di laman sosial apabila difahamkan dia sering hadir ke rumah pelajarnya setiap minggu dan menunggu di bawah panas terik untuk menanda kerja rumah pelajarnya.

Dia memberitahu bahawa sebelum ini dia banyak menggunakan Google Classroom, Google Meet dan WhatsApp. Namun, kaedah ini masih ada kekangan.

Ketika ditemuramah oleh Harian Metro, Mujalifah menyatakan bahawa ini adalah inisiatif yang dijalankan olehnya bagi membantu para pelajar yang kurang bernasib baik dengan ketiadaan akses kepada teknologi.

Dia juga turut mengakui bahawa tidak mahu para pelajar ini rasa terpinggir kerana kekurangan mereka dan berharap kehadirannya ini adalah sebahagian daripada motivasi kepada mereka untuk terus belajar dalam keadaan yang serba baharu selepas wabak COVID-19 melanda Malaysia.

“Saya percaya setiap pendidik di negara ini memiliki rasa cinta dan kasih sayang yang mendalam terhadap pelajar mereka. Cinta inilah yang menjadikan kita pendidik untuk mengorbankan masa dan tenaga untuk pelajar kita,” katanya.

Terdahulu, seorang guru berkongsi hadiah yang bermakna sempena Hari Guru. Klik pautan di bawah untuk membaca.

Sebagai Cikgu, Inilah 7 Hadiah Yang Seronok Diterima Sempena Hari Guru

‘Ali Awak Buat Apa Ali?’- Telatah Wartawan TV3 Ditegur Cikgu Ini Buat Netizen Tergelak

Terima Sumbangan RM70,000 Dalam Masa Sehari Kerana Viral, Cikgu Ini Kongsi Kisah Sebenar ‘Makcik Maznah’


Bagaimana Cikgu Ini Ubah Mentaliti Pelajar MRSM Terhadap Matematik Tambahan

Lapan tahun lepas, sebelum kami menduduki peperiksaan Sijil Pelajaran Malaysia, MRSM Pasir Salak telah menerima seorang guru Matematik Tambahan yang baru. Beliau ialah Cikgu Noraini atau lebih mesra kami panggil sebagai Cikgu Nora. Beliau merupakan guru cemerlang subjek tersebut.

Kedatangan beliau pada ketika itu sememangnya tepat pada masanya kerna pada masa itu hanya tinggal beberapa bulan saja lagi sebelum SPM namun pencapaian kami dalam subjek tersebut amatlah mendukacitakan para guru. Saya sendiri kurang yakin dengan kemampuan saya untuk lulus subjek tersebut.

Namun alhamdulillah, Allah hadirkan Cikgu Nora, seorang guru yang sering sahaja terukir senyuman di bibirnya. Manis sekali senyumannya.

Sejak kedatangan beliau, jadual kelas telah dirombak berkali-kali. Jika sebelum ini kelas Matematik Tambahan hanya memperuntukkan dua masa maksimum, namun Cikgu Nora telah menambahnya kepada TIGA MASA! Bayangkan betapa tepunya berada dalam kelas selama tiga masa tanpa henti.

Pada mulanya kami merasakan ini sebagai mental torture tetapi lama-kelamaan kami mulai adapt. Kesungguhan dan keikhlasan Cikgu Nora mengubah persepsi kami terhadap Matematik Tambahan yang digelar sebagai killer subject. Beliau juga selalu percaya kami mampu untuk mencapai A dalam subjek tersebut.

Biasalah bila kelas terlalu lama, pasti ada saja pelajar-pelajar yang akan tertidur. Tepu menerima formula yang panjang berjela-jela. Tapi cara Cikgu Nora mudah, beliau tidak marah pelajar yang tidur. Beliau hanya menyebut nama pelajar tersebut, “Faham Afiqah?” dengan senyuman di bibir. Tahulah kami pelajar tersebut tidur semasa beliau mengajar.

Beliau juga sangat prihatin akan kebajikan para pelajarnya. Sepanjang beberapa bulan sebelum SPM, setiap pelajar Tingkatan Lima akan mengamalkan memakan kismis tujuh biji setiap hari. Kismis tersebut telah ditaja oleh beliau sendiri. Katanya sebagai usaha untuk mencerdaskan otak.

Menjelang peperiksaan sebenar, semakin galak latihan yang diberi. Sebut sahaja latihan dari negeri mana, hampir seluruh Malaysia telah diberi kepada kami. Bukan hendak berbangga, tetapi itulah hakikatnya. Benar kata pepatah, belakang parang kalau diasah lagikan tajam.

Hasilnya sangat memberangsangkan kepada semua pelajar. Saya sendiri turut merasai perubahan, dari tidak lulus sebelum ini kepada gred C atau kadang-kala gred B.

Pada hari SPM sebenar, sebelum kertas Matematik Tambahan, Cikgu Nora bersama-sama di luar dewan menenangkan kami yang berdebar-debar. Beliau selalu mengingatkan untuk berselawat jika terlupa formula atau apa sahaja yang telah dipelajari.

Sebelum masuk, beliau telah memberi setiap dari kami coklat Kit Kat sebagai energy booster sebelum “berperang” di dalam sana. Alhamdulillah, sewaktu keputusan diumumkan, kebanyakan kami telah memperoleh gred A termasuklah saya sendiri. Tapi pada masa itu saya tidak berkesempatan untuk bertemu Cikgu Nora sehinggalah ke hari ini.

Semalam, kami telah menerima perkhabaran bahawa cikgu yang kami kasihi yang telah banyak berjasa kepada kami telah meninggal dunia kerana pulmonary embolism. Saya pasti setiap pelajar Tingkatan Lima MRSM Pasir Salak tahun 2008 pasti sangat terasa akan kehilangan ini.

Andai sahaja cikgu tahu, kesungguhan cikgu pada lapan tahun dulu, sedikit sebanyak menyumbang kepada kami yang hari ini. TERIMA KASIH CIKGU KU! Semoga semangat Cikgu Nora sentiasa berada di dalam diri kami.

Tenanglah wahai guruku di sana. Berehatlah dengan aman. Semoga Allah tempatkan cikgu dalam kalangan orang-orang yang beriman dan soleh. Moga kelak kita bertemu di syurga sana cikgu, insya-Allah. Al- Fatihah.


Pemergian Cikgu MRSM Ini Buka Kisah ‘My Add Math Notes’ Dari Kaca Mata Anaknya

Ini kisah susulan dari artikel Bagaimana Cikgu Ini Ubah Mentaliti Pelajar MRSM Terhadap Matematik Tambahan. Kali ini ia daripada kaca mata anak Cikgu Nora sendiri, iaitu Omar Shukri Mohd Yunus.

Rindunya nak dengar mak cerita-cerita tentang hal-hal di sekolah lagi. Selalu kalau petang-petang, masa telefon, masa makan, masa nak tidur, masa dalam kereta, masa masak, mak suka bercerita tentang strategi-strategi dia untuk bagi students cemerlang dalam subjek Math dan Add Math. Omar pula jenis yang suka mendengar hehee.

Bagi mak, homework tak perlu kalau untuk subjek Add math dan Math. Memadai hanya buat latihan di kelas. Sebab mak selalu cakap, students dia mesti nak baca buku subjek lain kalau masa weekend, contohnya Biology, Chemistry, Physics, Sejarah dan lain-lain. Cuma kena make sure, kelas Add Math diperuntukkan TIGA masa!

Kalau buat latihan dalam kelas, contohnya masa kuiz, memang tak boleh meniru dan ada time limit. Mak cakap, barulah students akan lebih bersedia time exam nanti. Tapi kalau mak ada hal time tu, dan terpaksa bqgi quiz without her supervision, mak akan cakap kat student dia yang Allah sentiasa nampak setiap perbuatan kita. Mak nak ajar students mak untuk jadi seorang yang amanah.

Mak sangat pentingkan quiz by subtopic dalam kelas sebab bagi mak, kuiz adalah salah satu mechanism untuk seorang cikgu tahu sama ada students dia faham atau tak subtopik tu. Mak cakap, kalau tak buat kuiz, cikgu-cikgu akan syok sendiri, ingat student dah faham, rupanya tak faham pun.

Mak akan make sure, mak sendiri yang tanda kuiz tu dan bukan student yang tanda. Mak cakap memanglah letih nak tanda sebab banyak, tapi tu adalah cara nak kenal student kita dan supaya students happy dan bersemangat untuk belajar bila cikgu sendiri yang tanda kuiz mereka.

Biasanya kalau student buat kesilapan, mak tak suka tulis ‘wrong answer’. Mak biasanya akan tulis ‘Focus!’. Sebab mak cakap, dia nak doakan student dia untuk sentiasa fokus. Bagi dia, setiap perkataan yang keluar dari mulut seorang cikgu adalah doa kepada student dia.

Markah kuiz yang dicatat dalam fail pelajar pun mesti ada color coding, maksudnya ditanda dengan empat jenis warna pen: hitam, biru, hijau, merah. Semuanya berdasarkan percentage. Kalau siapa yang dapat merah, jawabnya kena ‘pinch’.

Tapi mak selalu cakap, mak pinch sebab mak sayang dan mak percaya yang student mak bijak dan mampu untuk dapat markah yang lebih tinggi. Mak selalu cakap, parents hantar anak-anak dia ke sekolah ni mesti dengan harapan yang tinggi.

Jadi mesti kena push potensi setiap student supaya semua percaya yang mereka boleh berjaya. Dan semuanya kena start dari form 4 lagi, supaya by the time students mak dah masuk form 5, mereka akan rasa lebih confident dan bersemangat untuk berhadapan dengan chapters baru.

Kalau siapa yang pernah belajar dengan mak sekitar tahun selepas 2008, mesti tahu pasal ‘My Add Math Notes’. Sebenarnya nota tu dah lama mak buat cuma tak complete sepenuhnya. Apabila Omar masuk form 4 (tahun 2008), Omar beritahu mak yang notes mak tu membantu untuk faham Add Maths.

Jadi mak pun lengkapkan notes tu dengan pertolongan dari beberapa lagi cikgu matematik lain (Cikgu Omai dan Cikgu Raja Anita) untuk Omar dan students dia di MRSM Pasir Salak pada ketika itu. Dan alhamdulillah, keputusan peperiksaan SPM untuk subjek Add Math ada peningkatan.

Dan peningkatan tu bukan sahaja di MRSM Pasir Salak, tapi di MRSM Kepala Batas juga. (Insyaallah di MRSM Kota Putra juga nanti. Amin.) Tapi mak selalu pesan, apa-apa pun, macam mana kita usaha sekalipun, semuanya datang dari Allah. Yang paling penting adalah doa doa doa.

Mak sangat percaya yang Add Maths perlu difahami dan bukan sahaja dengan membuat latihan tanpa arah tuju. Sebab tu mak suka konsep mind map dalam ‘My Add Math Notes’.

Mak cakap, mak nak students dia boleh nampak Add Math from bird’s eye view. Boleh nampak dan faham apa yang chapter tu consists of. Jadi bila dah faham, senanglah untuk buat soalan-soalan latihan.

Bercakap pasal teknik menjawab soalan, mak selalu cakap exam ni macam perang. So, kita mesti ada strategi yang kukuh. Kalau nak jawab soalan kertas 2, mesti jawab bahagian C dulu, sebab soalan tu banyak markah dan tak susah.

Mak tak nak student dia jawab soalan lain dulu sebab nanti bila dah sampai bahagian C, dah penat dan tak cukup masa. Jadi rugi banyak markah kat situ. Jadi sebab tu lah kena jawab soalan yang senang dan banyak markah dulu.

Dan biasanya, untuk student yang perlukan tunjuk ajar yang lebih, mesti kena ada intervention slot. Masa inilah pentingnya markah-markah kuiz dan markah-markah exam. Based on markah itulah kita boleh group kan student supaya yang perlukan extra teaching akan dapat extra teaching tersebut.

Mak suka panggil student dia ‘anak-anak’. Bagi dia, panggilan anak-anak dapat beri rasa kekeluargaan dalam kelas. Students pun dapat rasakan mak sebagai seorang ibu. Jadi kalau mak marah student, student akan tahu yang mak marah sebab mak sayang kat student tu dan bukan sebab benci. Dan mak sentiasa maafkan student dia. Sebab bagi mak, tak patut seorang cikgu ada perasaan tak suka atau fed up dengan student dia sendiri.

Dan satu lagi prinsip yang mak pegang, kalau nak marah students sebab dapat markah rendah, make sure that you make yourself available when the students need you! Sebab tu mak (dan saya pasti ramai cikgu-cikgu di luar sana pun sama) sanggup untuk stay dekat bilik guru sampai luar waktu sekolah semata-mata nak ajar students yang tanya soalan tanpa dibayar gaji. And it is very fulfilling!

Mak adalah orang yang paling lama berdoa kalau dalam rumah kami. Dia sentiasa doakan students dia agar jadi insan berguna. Dan yang paling penting berjaya di dunia dan di akhirat.

Jadi inilah sedikit sebanyak perkara yang I’m gonna miss the most. Entah kenapa memang Omar jenis suka dengar orang bercerita. Cuma nanti terfikirlah juga nak dengar siapa pula lepas ni. Nanti ayah lah pula kena cerita banyak-banyak.

Insyaallah semoga Allah beri ketenangan kepada mak di sana dan semoga Allah memberi kekuatan kepada Omar sekeluarga, saudara mara, students, dan semua yang mengenali mak. Mohon semua doakan mak bahagia di sana. Amin.

P/s: mak juga selalu cerita tentang cikgu-cikgu lain yang bekerja bersama mak. Merekalah yang turut sama memberi inspirasi dan kesungguhan kepada mak untuk terus berkhidmat dengan lebih baik.


‘Cikgu, Saya Nak Bai’ah’, Dan Ini Jawapan Aku Kepada Murid Yang Mahu Jadi Gangster

Aku baru masuk kelas. Tingkatan lima. Memang antara kelas hujung. Disiplin memang masalah.

Waktu aku sampai, pelajar lelaki sedang bergasak dengan pelajar kelas sebelah.

Mereka nampak aku datang, henti gasak dan masuk kelas masing-masing.

Lepas semua murid duduk, aku letak buku atas meja guru, tarik kerusi guru menghadap mereka. Aku duduk atas meja, kaki aku silang atas kerusi.

Aku tanya, apa pasalnya yang bergasak tadi? Jawab mereka, budak kelas sebelah cari pasal.

Waktu inilah seorang budak lelaki Melayu bangkit dan kata,

“Cikgu, saya nak ikut abang saya. Nak bai’ah. Kawan abang saya ‘abang long’ di sini,” katanya dengan sedikit bunyi angkuh.

Dalam hati aku, satu benda sahaja yang terdetik “Celaka betul puak-puak ni. Budak sekolah pun nak direkrutnya.”

Aku kena fikir, macam mana nak hadapi situasi ini.

Dapat akal maka timbullah perbualan ini, “Kamu bai’ah nak buat apa?”

“Nanti orang ikut cakap saya. Apa-apa hal, ada orang back up. Orang tak berani.”

“Kamu tahu, apa beza gangster sebenar dengan yang poyo?”

“Otai yang paling otai, tak perlukan ‘kaum’. Dia seorang diri sahaja pun orang dah hormat. Dia jalan ke mana pun di tahu bawa diri. Dia pandai sesuaikan diri, garangnya hanya pada yang kurang ajar. Pada yang sopan, dilayan baik sekali,” leterku panjang.

“Kalau setakat nak harap kaum, sikit-sikit panggil ‘abang long’ siapa sebenarnya yang hebat? Sekali kalau kamu keluar kawasan, budak lain dah tunggu, kaum kamu tak ada, siapa nak ‘back up’? Waktu itu, siapa yang hebat?”

Dan aku ambil keputusan untuk cabar mereka (nasiblah, asalkan anak murid aku selamat).

“Kamu kenal cikgu siapa? Kalau kawan abang kamu setakat pangkat ‘abang long’ minta dia hadap dulu cikgu sebelum berani ambil bai’ah kamu. Cikgu cabar dia, jumpa cikgu dahulu depan-depan kalau betul anak jantan. Tahulah cikgu nak buat apa dengan dia.”

Teringat kisah kawan aku, jadi aku kongsikan.

“Kawan cikgu, memang gangster. Ada hari dia pukul orang. Nama dia gah. Sekarang dia umur macam cikgu, kerja jual di pasar malam. Bukan sebab tak pandai, tapi sebab dulu sibuk berentap sana-sini.”

“Makin lama makin ramai musuh. Hari ini hidup ketakutan. Cikgu tanya rumah dia kat mana pun dia takut-takut nak jawab. Takut orang tahu. Takut orang serang,” leterku lagi.

Daripada ramai-ramai yang dalam kelas itu, aku tak pasti berapa ramai yang ambil pelajaran daripada ceramah pendek gaya gangster jadian.

Apa yang penting, sedang aku mengajar tiba-tiba budak kelas sebelah datang mengusik lagi. Aku perhati aja apa reaksi mereka.

Tiba-tiba yang kata, “Biar je lah cikgu. Itu gangster poyo semua. Ada geng baru berani.”

Ini kisah enam tahun lalu. Sampai sekarang tiada ‘abang long’ datang nak deal ambil bai’ah anak murid aku.

Ali Imran, Wartawan Awam bekas guru GSTT.


Pengalaman Menarik Guru Sekolah Malaysia Sertai Latihan ‘Astronaut’ Di Alabama, USA

Siapa sangka minat terhadap sains dan menjadi cikgu yang mengajar subjek ini boleh membawa seorang guru menimba pengalaman mengikuti program kursus angkasa lepas di Amerika Syarikat. Itulah yang telah dilalui oleh Cikgu Suwiti Abd Ranee, guru matapelajaran sains di SK St Mary, Kuching, Sarawak.

Pada Jun lepas, Cikgu Suwiti bersama 14 lagi guru sains dari Malaysia telah dipilih untuk menyertai program Honeywell Educators at Space Academy (HESA) Programme for science teachers, di bawah anjuran bersama U.S. Space & Rocket Center (USSRC).

Bagi Cikgu Suwiti, diberi peluang menyertai program ini merupakan satu perkara yang sangat mengembirakan beliau.  “Ini adalah antara kemuncak hidup saya sebagai seorang pendidik dan saya harap ilmu yang saya perolehi ini boleh dikongsikan dengan guru-guru lain dan anak-anak didik kami.”

Cikgu Suwiti pada mulanya menyangka program ini hanya melibatkan aktiviti dalam kelas dan makmal sahaja. Namun ternyata sangkaan beliau jauh meleset apabila para peserta turut diberi latihan fizikal.

Melalui program ini, para peserta dibawa menyertai latihan dalam kelas serta di dalam makmal selama 45 jam, diikuti dengan eksplorasi angkasa di Alabama, USA.

Para guru ini juga dibawa menyertai latihan ‘astronaut-style exercises‘ seperti stimulasi jet berprestasi tinggi, scenario-based space missions, cabaran koding, latihan survival di darat dan air serta program interactive flight dynamics.

Daripada latihan yang diterima sepanjang program, boleh dikatakan mereka menerima 15% pendedahan dari latihan sebenar seorang astronaut.

Tentang bagaimana beliau boleh terpilih menyertai program ini, menurut Cikgu Suwiti beliau mengambil keputusan untuk mencuba nasib dengan menghantar permohonan.

Meskipun proses permohonan tidaklah begitu sukar, namun para pemohon dikehendaki menulis 3 karangan dalam Bahasa Inggeris tentang pengalaman serta cabaran yang dilalui sepanjang mengajar subjek sains. Graduan lulusan bidang software engineer ini juga turut mengajar Bahasa Inggeris di sekolah beliau.

Baca: Kami Sangat Teruja Melihat Angkasawan Pertama Malaysia Dengan Dokumentari Ringkasnya Di ISS

Apabila salah seorang guru dari sekolah mereka telah dapat menyertai program begini, ia pastinya secara langsung memberi impak kepada sekolah tersebut. Para guru terutama Guru Besar sangat gembira dan teruja selepas diberitahu tentang kejayaan Cikgu Suwiti yang terpilih untuk menyertai latihan astronaut di USA.

Selepas program berakhir dan beliau kembali ke sekolah, ia turut memberi rasa bangga kepada seluruh warga sekolah termasuk murid-murid. “Saya buat satu perkongsian dengan rakan sekerja dan semua murid semasa perhimpunan rasmi di mana saya kongsikan pengalaman saya dan gambar-gambar yang telah saya ambil.”

Ditanya tentang ini, ujar Cikgu Suwiti, “Secara peribadi, saya amat bersyukur kerana dapat menyertai pogram ini. Ia menyemarakkan semula semangat saya untuk mengajar sains dan memberi idea-idea baru dalam menanam minat kepada murid-murid untuk menerokai STEM. Pelbagai aktiviti yang telah kami lakukan dalam program tersebut yang boleh digunakan dalam pembelajaran dan pemudahcaraan bagi subjek sains.”

Mahu berkongsi pengalaman dan ilmu dengan lebih ramai murid

Kini selepas program HESA berakhir, tiba masa bagi Cikgu Suwiti berkongsi pengalaman dan ilmu yang ditimba bukan saja dengan murid-murid di sekolah beliau, tapi juga di sekolah-sekolah lain.

“Saya akan membuat perkongsian dengan sekolah-sekolah lain sekitar Kuching untuk berkongsi pengalaman saya supaya guru yang berminat boleh membuat permohonan untuk program ini pada tahun depan.”

Cikgu Suwiti juga berharap agar perkongsian beliau nanti turut dapat membantu guru-guru lain menanam minat ke atas subjek sains kepada murid mereka. “Saya berharap dapat membantu para guru untuk menanam minat kepada anak didik kami untuk menerokai bidang sain dan teknologi supaya pada masa depan kelak kami boleh melahirkan jurutera angkasa dan angkasawan negara.”

Baca lagi: Ini 9 Teknologi NASA Kita Sentiasa Guna Dalam Kehidupan Harian Tanpa Disedari


20 Pengajaran Yang Saya Belajar Selepas Usahakan Bisnes Kedai Makan RM2

Facebook keluarkan gambar kenangan ini. Jadi saya nak kongsi pengalaman saya buka restoran. Nama Restoran saya ialah Nasi Ayam Aku Dan Istanbul.

Konsep restoran ni satu nasi boleh makan banyak jenis lauk ayam. Sepiring hanya RM2. Idea saya ialah untuk orang yang suka makan banyak pilihan. Jika nak senang lagi faham, lebih kurang konsep macam Boat Noodle.

Lepas siapkan kertas kerja saya cari pendana. Dalam 2 hari saya dapat 2 orang rakan kongsi dengan modal RM50,000. Cari lokasi restoran. Pilihan terakhir ambil yang di Pusat Komersial Seksyen 7, Shah Alam. Ideanya ialah makan murah dekat dan dengan UITM.

Jadi ini 20 perkara yang saya belajar daripada bisnes Nasi Ayam Aku dan Istanbul:

2. Impian saya nak ada semua pekerja Melayu/ tempatan. Saya cari sampai dapat. Alhamdulillah dapat satu team semua Melayu.

Partimer diperlukan. Hubungi Puan Saadah 0133526964

A post shared by  Nasi Ayam Aku Dan Istanbul (@nasiayamakudanistanbul) on Jan 2, 2020 at 11:11pm PST

3. Dari hari pertama dapat kunci restoran, nak kemas nak ubah suai, setiap hari ada orang Indonesia datang minta kerja. Semua saya tolak.

4. Hari pelancaran, Alhamdulillah semua berjalan lancar. Tetapi, Petang itu chef kedua cabut lari. Mesej saya minta maaf terpaksa berhenti sebab dapat kerja jadi Chef dalam kapal persiaran.

5. Rakan kongsi saya dah menangis. Chef kedua ini penting sebab dia yang bertanggungjawab sediakan/masak semua jenis lauk-lauk.

6. Malam tu saya tak balik rumah. Saya tidur berseorangan di restoran. Saya siapkan apa yang patut untuk hari pertama pembukaan restoran.

7. Jualan hari pertama, masakan semua rasa ke laut. Jualan dapat RM300 lebih. Kecewa + penat. Perlahan-lahan kami baiki masakan & servis.

8. Minggu pertama buka sudah buang seorang pekerja. Kerja baru 2 minggu tapi asyik minta cuti saat akhir.

9. Minggu kedua dah mula terima pekerja orang asing. Saya ambil untuk kerja basuh pinggan sahaja.

A post shared by  Nasi Ayam Aku Dan Istanbul (@nasiayamakudanistanbul) on Jan 9, 2020 at 7:51pm PST

10. Saya cuba iklankan restoran saya di Facebook. Beberapa kali viral. Ada sekali itu teruk kena maki dengan pelanggan. Staf & makanan tak cukup. Jadi sebelum nak viralkan produk anda, pastikan restoran cukup staf & makanan.

11. Minggu demi minggu ramai pekerja Melayu berhenti. Sama ada diberhentikan atau balik universiti untuk sambung belajar.

12. Pekerja Melayu mula berkurang. Pekerja Indonesia mula bertambah. Dalam tempoh 3 bulan buka restoran, 12 orang pekerja sudah bertukar ganti.

13. Akhirnya hanya ada seorang sahaja pekerja Melayu yang setia iaitu Pengurus restoran saya.

14. Selepas beberapa ketika perniagaan mula meningkat. Alhamdulillah. Setiap Sabtu-Ahad kena tambah pekerja separuh masa.

A post shared by  Nasi Ayam Aku Dan Istanbul (@nasiayamakudanistanbul) on Dec 22, 2019 at 10:38pm PST

15. Banyak majlis dibuat di restoran kami. Bayangkan dengan harga RM8/pax, pelanggan dapat makan 1 nasi 3 piring lauk & air. Kalau letak atas meja memang meriah.

16. kalau makan 10 orang di kedai tomyam mungkin caj dikena mencecah RM150-200. Tetapi di restoran kami kalau 10 orang makan cajnya mungkin sekitar RM60-80 sahaja.

17. Di sini saya mula sedari kesalahan kami. Restoran kami terlalu murah. Jika di Boat Noodle walaupun makanan semangkuk RM2 lebih tetapi harga airnya mahal. RM5-8 segelas.

Dah gaji ?? Jom bawa keluarga, saudara mara & rakan taulan makan di Restoran kami 😁

A post shared by  Nasi Ayam Aku Dan Istanbul (@nasiayamakudanistanbul) on Nov 29, 2019 at 7:42pm PST

18. Akibat guna banyak piring kos membasuh menjadi tinggi. Pekerja membasuh pinggan pula perlu ditambah setiap hujung minggu.

19. Pelbagai cara kami cuba untuk meningkatkan jualan & menukar menu.

20. Akhirnya kami terpaksa mengalah pada bulan Februari 2020. Kami buat keputusan untuk menutup restoran. Bulan Mac Perintah Kawalan Pergerakan (PKP) berkuat kuasa. Alhamdulillah kami buat keputusan yang tepat dengan menutup restoran.

21. Walaupun restoran tutup hubungan saya dengan pekerja & rakan kongsi tetap baik. Duit pelaburan saya bayar ikut perjanjian. Sehingga kini saya dan rakan kongsi masih merancang untuk bangunkan semula konsep Nasi Ayam Aku Dan Istanbul ini.

Terima kasih kepada semua yang menyokong & datang makan di restoran kami. Ramai yang memuji nasi ayam kami dan ramai juga yang memberi kritikan membina.

Doakan kami berjaya pada masa akan datang. Jika ada yang rasa penulisan ini bermanfaat boleh kongsikan pada mereka yang nak buka restoran. Ssmoga tidak buat kesalahan yang kami buat.

“Successful people don’t fear failure but understand that it’s necessary to learn and grow from.” — Robert Kiyosaki

Ini beberapa kisah bisnes lain yang menarik untuk anda baca. Klik pada pautan di bawah.

Jatuh Tak Bangun, 4 Pesanan Berharga Usahawan Di Jepun Kepada Saya

Beli RM380,000 Jual Balik Hanya RM85,000, Usahawan Kongsi ‘Pengajaran’ Miliki Kereta Mewah

Bermula Dari Belakang Rumah Hingga Miliki 3 Buah Kilang, Lelaki Ini Kongsi Suka Duka Bina Empayar SugarBomb


CIMB Masukkan Elemen Superhero Perempuan Dalam Filem Pendek Raya

Semakin hampir dengan Raya, semakin banyak iklan atau filem pendek yang dikeluarkan oleh Brands di Malaysia. Untuk kali ini kami feature kan filem pendek raya daripada CIMB yang mengisahkan Linah seorang wira harian yang berusaha untuk pulang meraikan hari raya bersama keluarga yang tersayang. Saksikan Linah pergi ke serata bandar untuk membeli pelbagai kelengkapan menyambut raya dan bagaimana Linah balik ke kampungnya dengan menggunakan kad debit CIMB – #Debitjer.


CIMB Umum Tutup 23 Cawangan Di Seluruh Malaysia

CIMB Group Holdings Bhd (CIMB Group) mengambil keputusan menutup 23 cawangannya di seluruh Malaysia bagi mengurangkan perbelanjaan operasi dan menumpukan kepada perkhidmatan digital.

Menurut kenyataan yang disiarkan di Utusan, penutupan cawangan ini telah berlangsung sejak Ogos tahun lepas lagi. Sebanyak 22 cawangan telah pun ditutup dan satu lagi cawangannya yang masih beroperasi bakal ditutup menjelang akhir tahun 2016.

Datuk Seri Tengku Zafrul Tengku Abdul Aziz selaku Ketua Eksekutif Kumpulan CIMB Group berkata, pihak bank tidak bercadang untuk membuka sebarang cawangan baharu. Ini adalah kerana perkhidmatan perbankan digital adalah langkah untuk mengukuhkan kedudukan pasaran dalam negara.

Menurutnya lagi, pihak CIMB Group juga sedang giat memanfaatkan teknologi bagi meningkatkan jumlah pelanggan.

Pelancaran perbankkan berkonsep mudah diakses seperti ini sesuai dengan perkembangan teknologi hari ini dan secara tidak langsung membantu memudahkan pelanggan serta memenuhi permintaan masyarakat.

Setakat ini CIMB Group mencatatkan peningkatan untung bersih sebanyak 1.7 peratus kepada RM1.67 bilion bagi enam bulan pertama berakhir 30 Jun 2016 berbanding RM1.66 bilion pada separuh pertama tahun lalu.


Bagaimana Kawan Bangsa Cina Saya Memilih Bisnes Bermodalkan RM10 Ribu

Saya pernah menulis tentang bagaimana kawan Cina saya dapat mengumpulkan modal RM100 ribu untuk berniaga secara serius.

Bagaimana pula untuk mereka yang hanya mampu mengumpul modal RM10 ribu?

Sebenarnya, bagi kawan-kawan Cina saya, tidak banyak bisnes yang boleh dimulakan dengan modal RM10 ribu.

Akan tetapi, simpanan peribadi RM10 ribu -20 ribu amatlah biasa kerana mereka sentiasa berjaga-jaga untuk survive jika berlakunya musim kemarau atau tiba-tiba berlakunya apa-apa kejadian yang di luar jangkaan seperti ibu-bapa jatuh sakit, anak masuk kolej dan sebagainya.

Atau kadang-kala duit simpanan perlu digunakan untuk benda yang lebih penting seperti kahwin, beli rumah.

Maka, mereka tidak akan suka hati meletakkan duit mereka di tempat berisiko atau belanja sewenang-wenangnya. Selebih daripada simpanan akan digunakan untuk melabur dalam bisnes.

Jika kawan kawan Cina saya nak memulakan bisnes dengan modal RM10 ribu, mereka akan lihat apa jenis bisnes yang boleh memberi pulangan RM2 ribu – 3 ribu setiap bulan.

Contoh, menjaja, berniaga pasar pagi atau pasar malam. Bila mereka mula berniaga, mereka akan kerja secara full time dan pastikan jualan menjaja tu cukup banyak dan habis setiap hari.

Contoh, seorang kawan saya yang berniaga nasi ayam, jual dari makan tengahari hingga makan malam, dari Isnin hingga Ahad. Dia kena target sehari jual 20 ekor ayam, 50 pinggan nasi ayam dan itu akan memberinya RM200 sehari. Kalau sebulan RM6000.

Tolak kos semua, adalah untung RM3000 dan dapat sara sekeluarga. Dan untuk buka gerai nasi ayam, gerai hanya RM3-4 ribu, dan sewa tu pun agak murah.

Kalau berniaga pasar pagi atau pasar malam, itu pun senang. Mereka akan survey pasar mana yang ramai orang dan apa produk yang mungkin laku. Sama juga menjaja, mereka akan lihat apa makanan yang akan laku dahulu dan belajar untuk memasak.

Bulan pertama, mungkin jualan tak banyak tapi kalau janji cukup sedap, orang akan datang balik dan bawa kawan mereka pula. Dengan modal RM10 ribu, mereka dapat bertahan sekurang-kurangnya 3-4 bulan jika jualan tak baik.

Bagi kaum Cina, mereka tidak asyik-asyik fikir nak buat produk sendiri, jenama sendiri. Tidak macam segelintir pelajar yang pernah saya jumpa, tiada modal untuk berniaga dan tiada ilmu pemasaran tetapi nak buat produk jenama sendiri.

Kaum Cina sentiasa fokus pada keuntungan dahulu dan berapa banyak mereka boleh jual dengan stabil. Dari situ, selepas ada modal yang cukup banyak (RM200 ribu – 300 ribu) baru mereka akan melabur untuk buat jenama sendiri.

Anda suka Siri Tips Berniaga saya? Boleh add friend saya di profail nombor 3 saya yang masih ada banyak ruang lagi.

Semoga anda belajar sesuatu dan berjaya.


Bagaimana Bangsa Cina Membuat Validasi Ke Atas Barangan Yang Hendak Dijual

Begini cara peniaga berbangsa Cina menjalankan validasi ke atas produk yang mereka ingin jual.

1. Mereka pergi ke kilang. Minta produk mock-up dari kilang.

2. Mereka bawa mock-up tersebut ke tempat (channel) di mana mereka mahu menjual produk tersebut. Paling mudah mereka validasi di kedai-kedai, outlet atau hypermarket.

3. Jika kedai, outlet atau hypermarket suka dan setuju dengan produk tersebut, baru mereka akan ke kilang dan teruskan tempahan untuk proses produk tersebut secara besar-besaran (volume).

Manakala kebanyakan kaedah yang di gunakan oleh kita pula adalah:

2. Selepas produk dihasilkan, kita berjumpa wakil channel.

3. Tiba-tiba channel menolak produk kita atas sebab produk kita tiada permintaan.

4. Kita balik, merenung produk yang berlambak yang sudah dikeluarkan.

5. Cuba jual. Alhamdullilah, banyak yang boleh dijual, namun lagi banyak yang masih belum dijual.

6. Kesudahannya, produk yang tak laku terpaksa di sorok bawah katil.

Walau apa sahaja produk yang kita fikirkan untuk di jual, yang paling penting sebelum produk tersebut adalah PELANGGAN.

Bagaimana kita mahu tahu produk kita mempunyai pelanggan?

Rujuk cara no. 1 yang digunakan oleh peniaga berbangsa Cina.

Bagaimana mereka minimumkan kos kerugian, dengan mengeluarkan satu produk contoh (mock-up).

Dan dengan produk contoh itulah mereka uji pasaran.

Jika produk ada permintaan – mereka untung.

Jika produk tiada permintaan — mereka tetap untung. Kerana kos yang mereka keluarkan cuma kos mock-up 1 produk sahaja.


‘Cincin Sahaja Harga RM13,500’ – Netizen Tergamam Cik B Belanja ‘OOTD’ Berharga RM118,000

Nur Edlynn Zamilleen Muhammad Amin atau nama popularnya, Cik B berjaya membuat orang ramai tergamam dengan outfit of the day yang bernilai lebih RM100,000 – daripada topi yang berharga RM100.00 lebih kepada jam tangan yang menyamai harga sebuah kereta.

Pada 2 November lalu, Cik B telah berkongsi gambarnya bergaya dengan baju kemeja warna biru di laman Twitter dan Instagram miliknya. Sejak itu, netizen tampil berteka teki dengan harga dan nilai setiap barangan yang diperagakan oleh Cik B.

Tidak mahu netizen terus tertanya-tanya, Cik B tampil menjelaskan nilai setiap barangan yang dipakai olehnya di laman Twitter – Topi TNTCO bernilai RM160.00, cincin berjenama Gucci bernilai RM5,500, jam tangan Omega bernilai RM85,000, beg tangan berjenama Louis Vuitton berharga RM13,000, kasut Nike Air bernilai RM1,300 dan cincin emas bernilai RM13,500. Jika dicampur, ia mencecah sehingga RM118,460.

Kebanyakan netizen tergamam dengan pendedahan Cik B, ada sebahagian daripada mereka yang menyatakan bahawa harga cincin Cik B menyamai harga motosikal mereka. Manakala yang lain pula bergurau dengan meminta untuk bekerja dengan Cik B.

Terdahulu, Cik B dikritik oleh orang ramai apabila mengenakan fesyen yang pelik, namun dakwaan itu ditepis oleh ibunya, Dato Vida. Klik pautan di bawah untuk membaca.

‘Fesyen Orang Lain Lagi Pelik’- Dato Vida Berang Netizen Kutuk Gaya Cik B

Cik B ‘Nailed It’, Tampil Dengan Gaya Anggun Hiasi Muka Hadapan Majalah Nona


Cinematographer Marvel Dedah Tajuk Rasmi ‘Avengers 4’ Secara Tidak Sengaja

Selepas terdedahnya lakaran konsep Avengers 4, nampaknya tajuk rasmi Avengers 4 pula terdedah kepada umum.

Menurut laman hiburan Omega Underground, pengarah cinematographer Marvel Studios, Trent Opaloch menyenaraikan filem-filem di bawah seliaannya dan paling baru beliau menambah tajuk filem Avengers 4 dengan ‘Avengers: End Game‘.

Mungkin Trent terlepas pandang tentang perkara ini dan selepas screenshot ini mula tular, beliau menggantikan nama filem berkenaan kepada ‘Avengers 4’ sahaja.

Jika benar mereka akan menggunakan tajuk End Game, rasanya seperti kurang kuat. Mungkin ini hanya sekadar working title untuk Avengers 4 terlebih dahulu. Tajuk ini juga boleh disangkal kerana hadirin yang menghadiri ekspo CineEurope, mereka berkata tajuknya lain pula.

Jika Marvel mahu terus guna tajuk ini, janganlah mereka ambil lagu Taylor Swift ‘End Game’ ini sebagai OST. Memang tidak sesuai.


Cinta Ditolak Kerana Miskin. Apa Yang Berlaku 10 Tahun Kemudian Mengejutkan Si Gadis

Setiap gadis mengimpikan lelaki yang ideal sebagai teman hidup mereka. Ada yang mahukan lelaki yang kacak bergaya, ada pula yang mengharapkan lelaki yang dicintai setia dan menyayanginya dengan sepenuh hati.

Seorang lelaki miskin telah jatuh cinta dengan anak gadis yang kaya raya. Satu hari lelaki ini telah mengambil keputusan untuk meluahkan rasa hatinya pada si gadis.

Tapi standard yang diletakkan gadis ini berbeza dah lebih tinggi dari gadis-gadis yang lain.

Baca: Kembara Seorang Wanita Membawakan Sebuah Cinta Buat Lelaki New York Ini

Jawapan si gadis ; “Macam mana awak boleh terfikir semua ni? Saya tak mungkin dapat mencintai awak. Lupakan saya dan carilah gadis lain yag sama level dengan awak.”

Cintanya ditolak oleh si gadis dengan alasan dia tak sanggup untuk hidup dengan lelaki yang tidak mampu menampung gaya hidup sebagaimana yang disediakan oleh orang tuanya.

Atas rasa cintanya yang mendalam kepada si gadis, lelaki miskin tak dapat lupakan cinta pandang pertamanya ini.

10 tahun kemudian mereka terserempak di sebuah pusat membeli-belah. Si gadis dengan segera dapat mengenali siapakah lelaki yang berdiri di depannya dan berkata;

“Awak apa khabar? Saya sekarang dah kahwin dengan seorang lelaki yang bijak dan gaji dia $15,700 sebulan. Awak boleh lawan ke gaji banyak tu?”

Si lelaki hanya mendiamkan diri dan cuba menahan air matanya dari menitis apabila mendengar ucapan berbisa bak sembilu dari wanita yang pernah bertakhta di hatinya ini. Tiada sepatah kata yang keluar dari mulutnya.

Beberapa ketika kemudian, muncul suami kepada wanita ini. Tetapi sebelum si wanita sempat berkata-kata, suaminya telah menegur lelaki ini terlebih dahulu dengan nada girang;

“Selamat petang tuan. Nampaknya tuan dah berkenalan dengan isteri saya”

Si lelaki membalas sambil tersenyum “ Selamat petang kembali Tuan…….?

“Saya Kamal tuan!”  Si suami kemudiannya berpaling kepada isterinya dan berkata;

“Sayang, kenalkan ni lah boss abang. Dialah pemilik projek bernilai $100 juta yang abang uruskan tu.”

Si wanita terdiam kaku apabila mendengar apa yang suaminya telah perkatakan.

Kemudiannya si lelaki berkata sambal meminta diri; “Tuan Kamal, saya ada urusan penting perlu diuruskan. Seronok dapat bertemu dengan tuan di sini dan berkenalan dengan isteri tuan. Saya minta diri dulu.”

Untuk beberapa minit, pasangan ini hanya mampu memandang si lelaki yang sedang berlalu pergi.

Baru tersedar dari kejutan yang berlaku, si wanita bertanya kepada suaminya dalam nada tidak percaya; “Itu boss abang?”

“Ya sayang. Dia seorang yang sangat merendah diri tapi hidupnya agak menyedihkan. Dengar cerita satu ketika dulu dia pernah jatuh cinta pada seorang gadis tapi cintanya ditolak mentah-mentah hanya kerana dia seorang yang miskin.”

“Disebabkan itu, dia bekerja keras. Oleh kerana dia juga seorang yang bijak, kini dia seorang yang berjaya. Pendapatan bulanan dia bernilai jutaan ringgit sebulan tapi malangnya dia masih tak dapat lupakan gadis yang pernah dicintainya satu ketika dulu. Sampai sekarang dia masih tak kahwin.”

Si suami kemudian menyambung lagi; “Beruntungnya perempuan tu jika dia terima lelaki ni dulu.”

Terkejut mendengar ucapan suaminya, si wanita hanya mendiamkan diri.

Semoga kisah ini menjadi pengajaran buat kita semua. Jangan pernah menghukum dan menghina seseorang hanya kerana kemiskinannya pada ketika ini. Mereka juga berhak untuk berusaha bagi merubah nasib diri sehingga berjaya dan berada di puncak.

Baca lagi: Ini Kisah Suami Beristerikan Si Jelita. Anda Pasti Berfikir Panjang Selepas Membaca Kisah Ini

LIKE dan FOLLOW Vocket di Facebook serta Instagram


Cinta Jarak Jauh Ini Simbolik Yang Mencuit Hati Rakyat Malaysia Yang Mahukan MAS Tetap Terbang Tinggi

Filem pendek terbaru daripada Malaysia Airlines, “Lundang to Newcastle” ini mengisahkan kisah percintaan jarak jauh di antara Aadil Marzani, anak kelahiran UK-Malaysia di United Kingdom (UK) dan Nik Athirah, doktor dari Kota Bharu, Kelantan. Kisah pasangan ini mencuit hati dan membuktikan cinta tidak mengenal jarak beribu batu. Jalan penceritaan dipaparkan melalui sesi temubual sebenar dengan ahli keluarga dan rakan mereka. Walaupun terpisah beribu batu, cinta mereka tetap utuh dan bersedia ke arah jinjang pelamin.

Penamat filem pendek ini dengan ayat “And to all Malaysians, welcome home” pasti buat kita terharu apabila mengenangkan selamat menjejak kembali kaki di tanah air tercinta. Ayat itu hanya dapat dirasai oleh hati-hati perantau dan pengembara. Moga kita akan terus mendengar ayat itu buat tahun-tahun seterusnya dengan penerbangan Malaysia Airlines. Sentiasa dekat di hati, MAS simbolik kebanggaan rakyat Malaysia.

LIKE dan FOLLOW Vocket di Facebook serta Instagram


Cinta Orang Bunian Dengan Manusia Adaptasi Drama ‘Black’ Ini Bakal Buat Penonton Teruja

Kalau drama kat televisyen, selalunya kita mesti dihidangan dengan plot kena kahwin paksa, datuk kena handle projek berjuta-juta atau perempuan miskin jatuh cinta dengan lelaki kaya. Klise sangat semua tu, sampai jalan cerita pun dah boleh agak. Bila jumlah tontonan berkurang mulalah kata tak support industri tempatan.

Akan tetapi, tahukah anda mengenai sebuah aplikasi streaming atas talian, Viu? Laman penstriman yang memfokuskan drama Asia dari Korea Selatan, Hong Kong, China dan Malaysia pun ada juga tau. Apa yang menariknya, siri original tempatan (drama) yang diterbitkan di Viu sangat berbeza. Memang sangat berbeza daripada tipikal drama Malaysia!

Bagi memberikan kelainan kepada pengemar cerita tempatan, Viu Malaysia sentiasa tampil dengan kelainan melalui siri yang diterbitkan. Selepas sambutan hebat siri Keluarga Baha Don, kini Viu tampil dengan siri terbaru Black. Kalau anda peminat k-drama anda mesti familiar dengan tajuk ni kan?

Menggunakan tajuk yang sama, siri adaptasi drama Korea ini telah pun dilokalkan dengan menggabungkan Mitologi Melayu supaya bersesuaian dengan kepercayaan masyarakat negara ni. Siri ini hanya akan ditayangkan secara eksklusif di Viu dan dibintangi oleh pelakon popular seperti Kamal Adli, Siti Saleha, Nabila Huda, Zoey Rahman dan ramai lagi.

Seperti yang anda tahu, siri asal Black merupakan kisah sebuah drama fantasi cinta-seram mengenai Grim Reaper (Song Seung-heon) yang memasuki dunia manusia dan jatuh cinta dengan seorang wanita.

Tapi versi Malaysia ni lain sikit, konsep grim reaper telah ditukar kepada orang bunian (makhluk ghaib dari dimensi lain). Watak orang bunian yang bernama Black dalam siri ini dilakonkan oleh Kamal Adli. Black dalam satu misi yang menyebabkan dia terpaksa ke alam manusia untuk mencari rakannya yang sedang diburu.

Melanggar peraturan orang bunian, Black telah menghuni badan Malik, seorang pegawai polis yang telah mati dan menggunakan identiti Malik untuk memudahkan siasatannya. Jalan cerita menjadi lebih menarik apabila Black yang membenci manusia kerana cara primitif mereka telah terjatuh hati dengan Sofia lakonan Siti Saleha, seorang wanita yang berupaya meramalkan kematian.

Dipertengahan cerita ini, anda boleh tengok macam mana Black kecewa dengan dirinya kerana mula jatuh cinta dengan Sofia dan mampukah mereka kekal bersama kerana ia menjadi larangan di alam bunian untuk bercinta dengan manusia.

Di samping percintaan terlarang ni, satu kes pembunuhan yang tidak dapat diselesaikan lebih 20 tahun telah membawa mereka kembali kepada kisah silam yang dikongsi bersama. Fuhh! Lain macam betul.

Haa.. Macam mana, anda mesti teruja kan nak tengok kesudahan kisah cinta terlarang Black dan Sofea serta apakah kisah silam yang mereka kongsikan tu?

Kalau anda nak saksikan siri Black ni jangan lupa tonton di Viu. Kalau anda takde aplikasi ni, cepat-cepatlah muat turun secara percuma di App Store atau Google Play Store.

Anda boleh saksikan 4 episod pertama siri Black ni secara percuma, manakala lagi 4 episod kalau nak tengok anda kenalah subscribe dulu Viu premium okay!

Jangan risau yuran bulanan Viu premium ni hanya RM 10 je sebulan. Selain tu, terdapat banyak lagi tawaran yang lebih rendah bergantung kepada jenis pembayaran yang anda pilih.

Nak tau lebih lanjut tentang pakej pembayaran yang ditawarkan oleh Viu? Anda boleh checksemua ni di bahagian pembayaran di aplikasi Viu anda.

Jom download Viu, untuk strim pelbagai filem atau muat turun rancangan drama serta TV kegemaran anda, di mana dan pada bila-bila saja!

Tular baru-baru ini apabila program realiti TV, Gegar Vaganza musim keenam tampil dengan dua juara buat kali pertama dalam sejarah. Selain itu, Les’ Copaque baru-baru ini turut mengongsikan imej rasmi Upin & Ipin yang tampil dengan imej berambut.

Netizen Persoal Kemenangan Bersama Naqiu Dan Hady Mirza Di Gegar Vaganza 6

Les’ Copaque Kongsi Imej Rasmi Upin & Ipin Dengan Rambut


Walaupun Nampak Garang, Pakcik Kedai Bunga Ini Simpan Kisah Cinta Yang Mendalam

Nota Editor: Satu kisah kasih sayang tanpa tandingan. Terima kasih kepada Puan Nur Haslaily kerana sudi menghubungi kami untuk berkongsi cerita ini.

BACA: Kisah Syukur Seorang Pakcik Yang Sudah Berkahwin 40 Tahun Tetapi Tiada Anak

Petang semalam adik ipar telefon untuk buat sambutan hari jadi mak lebih awal. ‘Surprise’ untuk mak!

Masa suntuk lepas kerja, jadi kami terlintas mahu beli bunga, dari abah untuk mak.

Kami singgah di sebuah kedai bunga di PKNS. Waktu kami tiba, kedai tersebut tertutup rapat dan ada label, 'Keluar Hantar Tempahan'. Bila encik suami soleh toleh ke belakang, rupanya pakcik kedai tersebut baru kembali. Terus dibuka kedai dengan senyumannya dan sapaan mesra seperti selalu.

"Ye bang, bunga dah tak berapa ada. Dah petang. Ini je yang ada," sapanya.

Kami melihat pilihan yang ada, memang stok terhad.

"Nak beli untuk apa?" pakcik bunga terus bertanya.

Belum sempat kami jawab dia dengan gembiranya tunjukkan satu kertas kepada saya.

"Hari ini anniversary pakcik ke 40. Pakcik tak ada apa nak bagi pada makcik. Pakcik bagi ni je".

Saya terpaku melihat slip simpanan wang Tabung Haji berjumlah RM30,000 yang sudah rapi di laminate. Ini benar-benar ‘surprise’ Allah pada kami.

Tanpa lengah, yang ada dalam fikiran hanya pegang smartphone. Terus minta izin untuk ambil gambar slip tersebut sambil pakcik tergelak-gelak melihat gelagat saya.

"Ada orang datang kedai nak cari hadiah 15 tahun anniversary. Tapi tak tahu dah nak bagi apa pada isteri. Kadang-kadang pilih yang paling biasa-biasa sekali. Pakcik bukan nak paksa-paksa beli tapi sebab dia tak rasa yang ini….."

Sambil menunjukkan buku-buku di sudut depan kedai atas meja kecil. Di situ ada 6 rekod kesihatan yang telah dibukukan. Ditunjuknya satu per satu rekod kesihatan isterinya. Kanser tangan, kanser perut, batu dan besi dalam gall bladder dan macam-macam lagi. Ini kejutan kedua untuk saya yang melihat.

Saya melihat satu demi satu rekodnya. Terdiam. Sepanjang hayat saya ini pertama kali saya lihat seorang lelaki menyimpan rekod kesihatan isteri dengan cukup tersusun, kemas dan sangat lengkap.

Gambar-gambar disusun elok, keputusan pemeriksaan, resit pembayaran, perincian setiap satu beserta tarikh dan masa dengan catatan kemas. Bahkan di-laminate elok setiap laporan itu. Tambah lagi disimpan di tempat kerja pula.

“Macam mana pakcik tak sayang makcik. Kedai ini pun kedai dia. Pakcik tolong jaga saja!” sambil menuding jari telunjuknya kepada sijil perniagaan yang ditampal di dinding kedai dengan nama isteri beliau.

“Dia jaga pakcik, dia uruskan pakcik. Setiap masa pakcik doa, YA ALLAH PANJANGKANLAH UMUR DIA, AKU SAYANG DIA," dada saya sudah sebak.

“Ini gambar pakcik dengan makcik. Celebrate berdua di rumah masa berhenti kerja nak jaga kedai ini”.

Mata saya terus menangkap gambar yang ditampal di dinding kedai. Sederhana tapi bermakna.

Diambilnya pula album gambar, ditunjuk dan dibelek satu persatu gambar rumahnya.

“Makcik suka bunga, tauke bunga, kan. Tapi pakcik tahu dia suka, pakcik selalu beri bunga hiasan di rumah. Beri apa dia suka. Dia suka duduk di dapur, bagi dia hias cantik-cantik dapur, dia nak duduk situ. Tapi kita suami kenalah support, bagi dia duit untuk dia hias elok-elok.”

Saya dan encik suami soleh pandang satu sama lain. Tak terkata.

“Rumah kami kecil je, rumah teres biasa je. Tapi makcik baik, tak minta macam-macam. Bukan setiap tahun tukar perabot. Dia cakap, ikut abanglah”.

Jauh di sudut hati saya merasakan betapa pakcik ini sangat menghargai isterinya. Melihat gambar rumah beliau, menyakini perkata yang dituturkan.

Ada macam-macam gambar pakcik dan makcik yang disimpan di dalam kedai. Sesuatu yang sukar dilihat pada lelaki kebiasaan. Bahagia bercerita tentang kebaikan isteri pada orang yang tidak dikenali dan menyimpan pelbagai kenangan bersama isteri dengan sangat baik.

“Ha, nak bunga yang mana bang? Banyak pakcik merepek, macam-macam. Dah umur macam ni, rasanya inilah penamatnya pakcik dapat bagi pada makcik. Setiap kali ada duit pakcik masuk Tabung Haji dia, dia tak tahu pun."

En suami soleh bersuara, “40 tahun. Kami baru 7 tahun”.

Pakcik terus jawab, “Alhamdulillah, agaknya pakcik tak sempat nak wish abang sampai anniversary ke 40. Umur pakcik dah 60 lebih. Dah masuk kubur kot masa tu”.

“Bang, nak bagi siapa bunga ni?”, pakcik bertanya.

Kami jelaskan, mencari bunga untuk hari jadi mak.

Pakcik jawab, “Saya kalau dengar orang nak bagi bunga pada mak… Allah…”, mungkin pakcik suka.

Encik suami buat pilihan dan pakcik kemaskan gubahan tersebut.

“1,2, 3, 4, 5, 6, 7. 7 kuntum ros! Maksudnya I miss you so much!” ulas pakcik pada saya sambil tergelak-gelak.

“Maaflah layan pakcik cerita macam-macam. Hari ini hari special. Tak ada orang nak cerita, cerita pada pelanggan sajalah. Abang ni pula baik, layan je pakcik”.

Mata saya sudah berkaca-kaca. Sebelum empangan pecah, saya keluar dari pintu kedai.

Encik suami dan pakcik bersalaman dan berpelukan. Kedua-duanya mata merah berair. Jelas di raut mukanya sedang gembira untuk berjumpa dengan makcik.

Persiapan dan makanan telah siap ditempah untuk sambutan malamnya. Anak cucu juga akan berkumpul. Semua dirancang tanpa pengetahuan makcik.

Sebelum kami beredar, pakcik panggil saya masuk.

“Sempena anniversary pakcik, pakcik mintak izin pada cik abe ni, pakcik bagi bunga ini sebagai hadiah”.

Pakcik beri saya hadiah bunga. Saya hanya mampu ucap terima kasih dengan air mata yang mencurah-curah.

Pakcik bunga ini gayanya seperti seorang rockers. Rambutnya panjang, pakaiannya juga brutal.

Tapi pertemuan kali ini benar-benar menjentik jiwa muda kami. Ceritanya ikhlas, sampai ke hati. Kita sering lupa menghargai orang yang paling kita sayang. Iktibarnya berbeza-beza pada siapa yang berfikir.

Bila ke kedai bunga, mata kita terus tertangkap pada bunga dengan harga paling murah. Tapi pakcik ini mengajar satu pelajaran.

Berilah yang sehabis baik, seikhlas mungkin untuk orang yang paling kita sayang pada setiap masa yang Allah beri peluang!

Ya, betul! Bila 7 kuntum ros itu sampai ke tangan mak, berjuraian air mata mak.

“Terima kasih! Pertama kali dapat bunga sepanjang hidup,” itu kata-kata yang keluar daripada mulut mak.

Dan saya benar-benar rasa sebak dan terpukul!

BACA: Hadiah Kahwin Unik Dan Penuh Makna Daripada Seorang Pakcik

LIKE dan FOLLOW Vocket di Facebook serta Instagram


20 Pengalaman Pahit Manis Saya Sewaktu Travel Solo Trip Indochina Selama 33 Hari

Tanggal 13 Julai 2016 saya berangkat meninggalkan Bumi Malaysia dan menuju ke Lapangan Terbang Don Muang di Bangkok untuk memulakan misi yang saya namakan ‘Tour Indochina Part 1’.

Antara persinggahan wajib yang telah saya rangka ialah Sukhothai, Chiang Mai dan Chiang Rai di Thailand, Pak Beng dan Luang Prabang di Laos dan Dien Bien Phu, Sa Pa, Ha Giang, Hanoi, Mai Chau, Ninh Binh dan Hoi An di Vietnam.

Namun perjalanan yang saya lalui lebih lagi. Di bawah adalah ringkasan daripada sebahagian pengalaman saya di perjalanan sepanjang kembara 33 hari ini.

Penang – Bangkok – Phitsanulok – Sukhothai – Si Satchanalai/Sawankhalok – Kamphaeng Phet – Chiang Mai – Doi Suthep-Pui – Mae Rim – Chiang Rai – Mae Sai – Golden Triangle Sob Ruak – Chiang Saen – Huay Xai – Pak Beng – Luang Prabang – Oudomxai – Pang Hoc – Tay Trang – Dien Bien Phu – Lai Chau – Sapa – Lao Cai – Ha Giang – Dong Van – Lung Cu – Meo Vac – Bac Me – Hanoi – Mai Chau – Ninh Binh – Phat Diem – Hue – Lang Co – Da Nang – Hoi An – Nha Trang – Mui Ne – Ho Chi Minh City (Saigon) – KLIA2.

Penambahan route dari Hanoi ke Ho Chi Minh City ni disebabkan saya agak kecewa dengan harga tiket pulang dari Hanoi dan Da Nang yang mahal.

Jadi saya lajak ke Saigon yang tiket pulangnya separuh dari harga tiket dari Hanoi. Wang lebihan pula saya gunakan untuk membiayai perjalanan tambahan ini.

Banyak pengalaman suka dan segelintir yang dukanya sepanjang saya berkelana di bumi orang. Antara highlight perjalanan saya ialah.

Menggunakan pelbagai jenis pengangkutan sepanjang perjalanan seperti keretapi, tuk tuk, bas besar, sedang, mini. Macam macam jenis bot, perahu dan sampan, motosikal, teksi, basikal elektrik dan lain lain.

Bertemu pelbagai karakter yang menarik seperti Art (Canada) di Chiang Mai, June (China), Carla (Spain) dan Fabrizio (Italy) di Luang Prabang dan ramai lagi di Vietnam.

Pengalaman membeli barangan dapur dengan menggunakan bahasa ayam itik. Lain yang diorder lain yang dapat.

Pengalaman di kapak sepanjang perjalanan terutama ketika membeli tiket bas. Penipu penipu ni biasanya datang menghampiri dengan senyuman. Yang paling’menarik’ ialah ketika menaiki bas mini dari Mai Chau ke Ninh Binh dengan menahan ala ala hitchhike.

Harga sepatutnya dalam VND80,000 ke VND100,000 tapi dimintanya VND250,000. Mereka pandai. Dah atas gunung ganang baru minta tambang bas. Bincang punya bincang akhirnya settle pada harga VND150,000. Kena kapak jugak tapi apa pilihan yang ada.

Pengalaman menyaksikan pasangan dari German ditipu agensi yang tidak membayar tambang bas mereka kepada syarikat bas terbabit. Ianya berlaku di antara Lao Cai dan Ha Giang. Hampir hampir mereka ditinggalkan di tengah hutan tapi settle juga akhirnya.

6. Jumpa orang yang sama lebih daripada sekali di tempat berbeza

Pengalaman pelik bertembung dengan Cik Rocilla dari Brazil 4 kali sepanjang perjalanan di Vietnam. Hampir ada jodoh tu. Hahaha.

Perasaan puas dan nikmat yang tak dapat saya gambarkan ketika menunggang motosikal di antara Sukhothai dan Si Satchanalai. Ianya adalah tunggangan yang sederhana jauh. Yang pertama sejak saya terlibat dalam kemalangan jalanraya di Indonesia. Perasaannya. Fuh. I’m back. Cam tu lah.

Pemandangan indah yang tak terkira banyaknya bermula dengan perjalanan keretapi dari Bangkok ke Phitsanulok hinggalah di Mui Ne, Vietnam. Memang banyak. Tak dapat saya nak sebut satu persatu. Ok lah. Special mention untuk Sa Pa, Vietnam. Mungkin yang terbaik di antara terbaik.

Tinggal selama 3 malam bersama Suku Black Hmong di Sa Pa. Guesthouse mereka memang tradisional habis. Siap kelambu lagi.

Pemandangan bangun tidur? Lembah menghijau, air terjun dan padi bukit yang memukau. Anjing-anjing berkeliaran jangan cakaplah. Paling rimas bila hujan. Anjing basah. Pandai-pandailah mengelak.

Pengalaman ride motosikal di Ha Giang Province dengan melengkapi Northern Extreme Loop (termasuk Ma Pi Leng Pass yg terkenal) dan Hai Van Pass di Da Nang (sebahagian Golden Loop). Ha Giang Kearst Hill Geopark memang memukau. Mole Hill di Tam Son amat indah sekali dilihat dari aras yang tinggi.

Pengalaman ‘menarik’ ride skuter hingga hampir ke puncak Doi Pui dan minum kopi bersama Suku Hmong dan kemudian tersilap ambil jalan pulang dengan menggunakan jalan trail dari atas gunung hingga ke kaki gunung.

Skuter terbalik dan enjin tak boleh hidup. Atas gunung, tengah hutan. Akhirnya main brek sampai ke bawah. Terpaksa ‘negotiate’ dengan jalan yang tak rupa jalan. Pengalaman ngeri sebenarnya. Kalau difikirkan balik, kerja gila tu. Huh.

12. Dikepung anjing di Mai Chau. Ni bukan anjing biasa-biasa.

Dikepung anjing di Mai Chau. 3 ekor semuanya. Saya lari naik tangga rumah orang kampung White Thai. Boleh pulak anjing-anjing ni ikut dan lepak di tangga juga.

Saya terpaksa menjerit memanggil orang kampung berdekatan untuk menghalau anjing-anjing ini. Ni bukan anjing biasa-biasa. Hahaha.

Disaman oleh polis ‘cari makan’ di Mui Ne. Habis VND200,000. Asalnya diminta sebanyak VND1,500,000. Dia ingat kita cop duit kot. Alasan? Speeding lebih 40km/h. Siap ada ‘picture’ lagi dia claim hahaha. Errrk.

Hari paling sedih dan agak tunggang terbalik plan perjalanan saya apabila mendapat berita seorang rakan sedang tenat di Johor dan kelam kabut saya tinggalkan Ha Giang untuk pulang ke Malaysia tapi malangnya tak sempat juga kerana beliau meninggal dunia ketika saya baru 2 jam tiba di Hanoi.

Separuh hari saya habiskan masa di Masjid Hanoi. Kaki pun dah tak mampu nak bergerak. Nasib baik ada Imam Besar Hanoi buat peneman bersembang.

Kos saya sepanjang perjalanan tak sampai rm4,000. Saya tak kira kos tepat lagi. Tapi rasa-rasanya dalam RM3,800 maksimum untuk 33 hari perjalanan. Saya boleh jimat lagi tapi kerana saya sewa motosikal kerap kali serta tak berkira dengan entrance fee tempat tempat menarik ni.

16. Terpaksa menjadi kreatif untuk mencari tempat bersolat.

Ada beberapa perkara yg menjadi cabaran utk bersolat di tempat orang. Yang pertama ialah air untuk berwuduk. Ianya tidak menjadi masalah besar di Indochina kerana air memang mudah diperolehi. Jadi tak perlu membawa air untuk berwuduk. Cukuplah bawa untuk diminum sahaja.

Cabaran kedua ialah menyesuaikan waktu nak bersolat dengan aktiviti saya. Selalunya saya lakukan jamak takhir untuk zohor dan asar dan jamak taqdim untuk maghrib dan isyak dan kadang-kadang sahaja jamak takhir untuk maghrib dan isyak.

Ini kerana saya jarang keluar malam dan selalunya aktiviti saya habis sekitar 5.30 petang waktu tempatan.

Cabaran ketiga ialah tempat untuk mendirikan solat. Kalau di bilik sendiri ok lah, itu tak mendatangkan masalah. Tetapi kalau di dorm, itu yang masalah sikit.

Pertama ialah ruang. Kalau ruang tak cukup saya terpaksa solat di depan pintu atau di ruang tamu. Biasanya subuh ok. Sama saja semua tempat saya pergi, tak ada backpackers yang bangun lagi hahaha.

Yang problem, biasanya maghrib dan isyak. Yang ni kena negotiate sikit. Biasanya dorm mate ok. Siap terenjit-enjit jalan belakang kita tapi yang tak tahan soalan lepas solat agak sama.

“I’d heard Muslim can marry four wives. How many you have?” hahaha.

Hanya sekali saja saya terpaksa solat di jalanan, iaitu di celah perbukitan di Bac Me, Ha Giang Province. Saya lapik dengan tuala kecil sahaja tempat saya sujud tu dan wuduk di tepian sungai besar berhampiran jalanraya. Nyaman airnya.

Cabaran keempat ialah mencari arah kiblat. Yang ni mudah saja solusinya. Muat naik aplikasi Find Qibla Pro atau Kiblat Kompas. Banyak lagi aplikasi untuk Android dan IOS.

Cabaran terakhir pula ialah masuk waktu Subuh ketika berada di dalam bas dan tahu bas tidak akan berhenti rehat. Boleh saja solat sambil duduk.

Wuduk boleh diambil dalam tandas sleeper bus atau boleh spare botol air dan ambil saja wuduk di tempat duduk anda. Minimalist approach dah ni.

Pengalaman lepas solat paling menarik ialah di Sa Pa. Ruangnya luas cuma apabila habis solat, seorang gadis berbangsa Jewish dari Poland menghampiri dan berkata, “I’m a bit shock. In many ways we are the same.”

Sambil tersenyum dia berkata lagi jarang bertemu Muslim tetapi dia agak teruja kerana family dinner di guesthouse setiap malam kami berdua tak makan daging dan saya memang masak makanan sendiri cuma join diorang makan je tiap-tiap malam.

Awek Jewish tu tak tahulah pulak dia makan apa. Bila bab makan ni nak terangkan kena berhemah sebab tak mahu host terasa hati.

17. Orang Vietnam yang agresif belajar bahasa Inggeris

Di Vietnam, lebih kurang 5 orang menyapa saya di jalanan dan ajak berbual dalam Bahasa Inggeris. Golongan muda di Vietnam ini amat agresif mempelajari Bahasa Inggeris. Ini diakui oleh Big Nev semasa saya bertemu lelaki dari Australia ini di Dien Bien Phu.

18. Tercapainya salah satu cita-cita saya

Cita-cita saya nak tahu lebih lanjut dan saksikan kesan Perang Dien Bien Phu 1954 akhirnya tercapai. Terima kasih kepada remaja bernama Coffee yang membawa saya melihat Kota DBP ini.

Pengalaman menaiki slow boat dari Hua Xai ke Luang Prabang memang awesome. Walaupun kadang-kadang tertidur dan lenguh kaki duduk lama-lama dalam bot tu. Tapi ianya pengalaman yang amat berbaloi dan tak dapat nak dilupakan.

Kuangsi Waterfall memang indah dan di situ juga saya bertekak dengan pengurus sebuah restoran kerana caj kopi panas cawan kertas lebih kurang RM35. Nasib baik dapat balik duit tu.

Banyak lagi pengalaman yang boleh dikongsikan tapi mana mungkin di dalam satu artikel untuk 33 hari perjalanan yang penuh warna.

Akhir kata, ingin saya ingatkan, saya menulis bukan kerana nak bagitau semua orang. Yeay! Aku travel. Tapi sebab saya nak menyumbang info pada komuniti traveller kerana saya sendiri dapat info pun dari traveller terdahulu.

Kalaulah info yang saya bagi ni dapat selamatkan traveller daripada kena kapak dan bohong, apatah lagi dapat mengelak traveller dari mengambil risiko yang tak perlu, saya anggap itu sumbangan saya yang secubit nilainya untuk komuniti ini.

Alhamdulillah, sejak perkongsian hari  pertama diterbitkan di Facebook kini saya sedang membantu 3 orang pemuda dan pemudi yang sedang merangka perjalanan solo dan berkumpulan mereka.

Ok lah. Panjang lebar dah ni. Enjoy gambar-gambar di tempat-tempat yang saya pergi. Banyak tu gambarnya. Satu tempat satu gambar.

Baca lagi: 12 Perkara Penting Yang Anda Perlu Tahu Sebelum Travel Ke IndoChina


Kembara Seorang Wanita Membawakan Sebuah Cinta Buat Lelaki New York Ini

Facebook Page Humans Of New York (HONY) menampilkan pelbagai cerita orang yang tidak dikenali yang ditemui oleh admin HONY di jalanan sekitar New York. Antaranya adalah kisah seorang lelaki yang mengakui akan perasaannya kepada seseorang. Kisahnya itu telah membuatkan pengguna media sosial ternanti-nanti adakah dia akan berjaya melakukannya, sekurang-kurangnya tag nama wanita itu di post ini:

“Saya jumpa dia ketika dia sedang melawat New York untuk 2 minggu setengah. Katakan sahaja ‘2 minggu’, untuk jadikan ia lebih menarik. Maka, kami banyak menghabiskan masa bersama-sama, dan pada malam terakhir sebelum dia balik ke Filipina, dia bertanya kepada saya jika saya serius tentang perhubungan kami. Dan saya jawab ‘Saya tidak tahu.’ Kemudian saya balik ke rumah dan berbaring sepanjang malam. Penerbangan dia akan berlepas pada pukul 9 pagi. Jadi, pada pukul 4 pagi, saya telah menghantar satu pesanan ringkas kepadanya untuk menunggu saya di luar kawasan keselamatan. Kemudian, saya dapatkan teksi dan terus tergesa-gesa ke lapangan terbang. Saya tiba di sana tepat pada masanya. Dan sebelum dia masuk ke dalam, saya beritahu kepada dia: ‘Saya serius. Kita akan bersama.’ Sekarang Brandon (admin HONY), saya perlukan awak jadikan ini kedengaran lebih romantik. Pilih gambar saya yang memandang jauh ke hadapan, dan pada ayat terakhir, katakan: ‘Saya sekarang tertanya-tanya bilakah lagi kita akan bersama semula.’ Kerana saya akan tag dia di sini.”

Baca: 45 Perkara Anda Patut Buat Ketika Berstatus Bujang

Punca orang ramai tertarik dengan kisah ini kerana ayat terakhir Warren, “Because I am going to tag her in this.” Ia membuatkan orang tertanya-tanya adakah wanita itu, Janina Paula tahu akan kewujudan post ini. Trigger rasa ingin tahu pengguna media sosial.

Ia bertambah menarik apabila ada pengguna media sosial yang ala-ala penyiasat persendirian apabila cuba mencari siapakah wanita yang dimaksudkan itu.

Malah, ada yang mengikuti kisah mereka terkini di Twitter.

Baca: Lamar Kerana Jatuh Cinta Dengan Sikapnya

Ini respon wanita yang telah membuatkan hati Warren tertawan yang dinanti-nantikan oleh pengguna media sosial yang mengikuti kisah mereka di Facebook Humans of New York.

Janina telah menghidupkan kembali akaun Facebook miliknya apabila sepupunya telah menghantar satu link yang memaparkan gambar Warren. Janina mengakui dialah gadis yang dikejar oleh Warren beberapa minit sebelum dia memasuki kawasan pemeriksaan keselamatan lapangan terbang. Beberapa bulan kemudian, Warren datang melawatnya di Manila, Filipina. Kini, mereka menjalinkan perhubungan jarak jauh (PJJ). Apabila ditanyakan tentang PJJ ini, mereka akan menjawab menggunakan motto daripada petikan Suits iaitu: “Kami akan mengatasi segala rintangan.”

Ramai orang menyukai kisah Warren dan Janina ini kerana ia seakan-akan plot filem.

Baca: Cinta Jarak Jauh Anak Kelahiran UK-Malaysia Dengan Seorang Doktor

Dan akhirnya, ramai tampil dengan kisah PJJ mereka yang berjaya dilakukan bersama pasangan masing-masing.

Bagaimana dengan anda? Adakah anda pernah juga mengalami situasi seperti ini atau PJJ? Kembara dan temui jodoh.

Kongsikan bersama kami di ruangan komen di sini atau di Facebook Page kami, The Vocket.

LIKE dan FOLLOW Vocket di Facebook serta Instagram


Cip Terbaru Snapdragon 888 Gagal Tandingi Prestasi Apple A13 Dan A14

Setiap kali lancarnya cip pemprosesan terbaru khususnya pada penggunaan model flagship, pastinya cip tersebut menjadi ukuran. Hal ini dalam membolehkan pengguna mengetahui sejauh manakah kehebatan prestasi sesebuah telefon pintar.

Terbaharu, Qualcomm telah melancarkan cip pemprosesan terbaru mereka iaitu Snapdragon 888 di mana model ini bakal disertakan pada model telefon pintar flagship Android.

Jika sebelum ini cip pemprosesan ini menjanjikan kuasa pemprosesan lebih hebat berbanding cip keluaran Apple, keputusan daripada GeekBench 5 memaparkan keputusan yang sebaliknya.

Cip pemprosesan Snapdragon 888 ini bukan sahaja tewas dengan Apple A14 Bionic, malah turut menunjukkan keputusan yang lebih rendah berbanding cip Apple tahun lalu iaitu Apple A13 Bionic.

Dalam erti kata lain, peranti Android yang bakal ditawarkan pada tahun 2021 ini bakal menawarkan kuasa pemprosesan yang lebih rendah berbanding Apple iPhone 11 dan iPhone SE.

Dalam pada itu, buat para peminat Android yang mahukan lebih kuasa, model telefon pintar dengan cip Snapdragon 888 sememangnya berbaloi didapatkan selepas berjaya menawarkan peningkatan prestasi CPU sebanyak 25% dan GPU sebanyak 35%.

Dilaporkan Apple mungkin tidak lagi menyertakan kabel USB bersama dengan model iPhone 13 yang bakal dilancarkan pada tahun hadapan.

Apple iPhone 13 Mungkin Tidak Lagi Didatangkan Dengan Kabel USB Bersama

5,000 Pekerja Kilang iPhone Di India Merusuh Kerana Gaji Lambat Masuk


Cipta Fenomena Roti Coklat, myNEWS Namakan Roti Samad Sempena Lelaki Ini

Siapa sangka angan-angan boleh jadi satu kenyataan. Inilah kisah seorang pengguna Twitter @SamadSaidWhaaat yang sangat menggemari roti Chocolate Chigiri dari myNEWS.

Bukan hanya sedap dan murah, roti Chocolate Chigiri ini menjadi kegemaran Samad dan beliau telah membuat ramai orang menyukainya dengan berkongsi akan roti tersebut di media sosial.

Aku selalu sangat beli Chocolate Chigiri Bun kat MyNews (#RotiMyNewsamad) ni sampai dah tau bila abang abang roti datang restock pic.twitter.com/SCndMrhVIS

— A Samad Said: (@SamadSaidWhaaat) December 6, 2019

— A Samad Said: (@SamadSaidWhaaat) November 14, 2019

Menariknya roti tersebut yang kini dikenali sebagai Roti Samad telah dijual oleh myNEWS di kedai-kedainya bermula 18 Mac 2020. Untuk pengetahuan anda, sebelum ini tular di Twitter apabila beliau kongsikan myNEWS menghadiahkan beliau roti Chocolate Chigiri di rumahnya pada bulan Januari dan menamakan roti tersebut Roti Samad.

Woohooo, we did it guys! 🎉 We’ve reached 10K RTs! 🤩 Stay tuned for more, we’ll be reaching out to you soon! @SamadSaidWhaaat https://t.co/DOPogp3JRo

— myNEWS (@myNEWSholdings) February 13, 2020

— myNEWS (@myNEWSholdings) March 17, 2020

@SamadSaidWhaaat dah official. ✌🏻#ROTISAMAD pic.twitter.com/BvaRXs5wVz

Sebenarnya pihak myNEWS  memberikan hadiah tersebut kerana beliau telah mencipta satu fenomena dimana ramai yang membeli roti Chocolate Chigiri selepas beliau kongsi di Twitter.

Anda pasti tertanya-tanya bagaimana kini nama Roti Samad digunakan untuk roti tersebut, bukan? myNEWS telah berjanji jika perkongsian tentang Roti Samad meraih 10,000 retweets, mereka akan tukar nama roti tersebut kepada Roti Samad.

Hmm… 🤔 if this tweet of yours reaches 100K retweets, we’ll change it to ‘Roti Samad’.🤪

— myNEWS (@myNEWSholdings) January 30, 2020

It's my choice for breakfast too! But unfortunately this wasn't an official name change. It was just a special edition that they made & sent to me. because I kept on posting about this particular bread.But if that tweet can get 100k RT, they said they'd change the name for real.

— A Samad Said: (@SamadSaidWhaaat) January 30, 2020

Perkongsian tersebut mendapat perhatian netizen dan berjaya mendapat 10,000 retweets, lalu myNEWS telah mengotakan janji mereka menggantikan nama roti tersebut.

Adakah anda sudah mencuba Roti Samad ini? Buat anda belum cuba, anda boleh dapatkan di kedai myNEWS berdekatan anda untuk nikmati rasa penuh coklat dan sedap roti ini.

Sementara itu, disebabkan sekarang Perintah Kawalan Pergerakan sedang dilaksanakan, anda mungkin sedang kering idea untuk masak di rumah. Klik pautan di bawah untuk cuba resipi menarik.

Resipi Lazat Dan Ringkas ‘Classic Coney Dog’ Ala A&W Anda Patut Cuba

Resipi ‘Beef Prosperity Burger’ Ala McDonald’s Yang Lazat Dan Mudah Anda Kena Cuba

Resipi Roti Goreng Coklat Viral Yang Sedap Dan Mudah Anda Boleh Cuba


Cipta Kelainan, TikToker Indonesia Ini Campur Semua Makanan BTS Meal Untuk Dijadikan Ais Krim

Sekiranya anda merupakan penonton setia video review makanan di aplikasi hiburan TikTok, nama TikTokers Indonesia, Sisca Kohl mungkin bukan lagi satu nama yang asing bagi segelintir anda yang pernah menonton videonya yang melintasi ruangan For Your Page (FYP).

Sicha Kohl, 19 tahun, merupakan TikTokers berbangsa Tionghoa dilahirkan di Tangerang, Indonesia. Mula aktif di TikTok sejak 2018 dan digelar sebagai ‘Crazy Rich TikTok’ kerana videonya yang sering review makanan-makanan harga ‘kayangan’.

Sehingga kini, Sisca Kohl sudah berjaya mengumpul seramai 6.5 juta pengikut serta meraih 186 juta likes daripada kesemua video review makanan yang dikongsikannya, lapor portal Kompas.

Ketika menu makanan ‘the road tour’, BTS Meal kolaborasi kumpulan K-Pop BTS bersama McDonalds mula menjelajah ke Indonesia, Sisca Kohl yang sering menghasilkan video review makanan bersama adiknya, Aliyyah Kohl turut tidak terlepas peluang untuk memborong dan review set BTS Meal untuk video TikTok terbaharunya.

Dalam video terbaharunya yang dimuat naik sejak semalam di TikTok, kelihatan Sisca mempamerkan lebih kurang 40 set BTS Meal yang dibelinya untuk sesi video review kali ini. Uniknya, kali ini Sisca dan adiknya tidak makan lalu mengulas rasa makanan BTS Meal, sebaliknya kesemua makanan termasuk sos yang terjual dalam set ini akan dicampur untuk dijadikan ais krim McDonald versi BTS Meal.

Bikin Es Krim BTS MEAL bersama adikku @aliyyah.kohl 💜🍦😋 #fyp

“Bikin ais krim BTS Meal check. Kali ini, saya tidak beli BTS Meal terlalu banyak supaya rakan-rakan Army semuanya juga dapat membeli BTS Meal.

“Untuk membuat ais krim BTS Meal, pertama sekali masukkan kesemua makanan BTS Meal dalam pengisar. Setelah hancur, hasilkan adunan bahan ais krim homemade dan asingkan untuk dua bahagian untuk rasa sos chajun dan sweet chili BTS Meal.

“Campurkan pewarna iaitu warna kuning untuk aiskrim perisa sos sweet chili mewakili warna McDonalds dan unggu untuk aiskrim perisa sos chajun mewakili warna BTS. Ais krim BTS Meal siap untuk dimakan, selamat mencuba,” ujar Sisca dalam video tersebut.

Dalam pada itu video TikTok Sisca Kohl ini turut mencuri perhatian dalam kalangan netizen di Malaysia. Rata-rata mereka sepertinya rasa geli lalu mahu termuntah setelah melihat Sisca menghasilkan ais krim BTS Meal ini.

Lepas tahu BTS Meal ada kat Indonesia, cepat2 aku tengok TikTok Sisca Kohl ni. Habis dia borong ya 🤣😅 Pantang ada benda baru/viral kat sana, memang 2 beradik ni akan borong habis. https://t.co/6MiD1dQrzz pic.twitter.com/wDM0x4aIz7

— 𝑺𝒉𝒆𝒛𝒛 55kg Dec2021 (@shezzlahhhhh) June 10, 2021

Kalau tak tengok cara buat laju je makan ni cantik! Tp dh tau dia lambat sket nk makan 😩🥴 https://t.co/s9xlOihpvD

— Hunnimadu (@flutterby_fly) June 10, 2021

aku rasa nak muntah 🤢🤮 https://t.co/htH6vuSrcC

Walaupun ingin menghasilkan konten TikTok yang viral tetapi sebaik-baiknya Sisca Kohl perlu menjadi contoh influencer TikTok yang baik untuk peminatnya dan resipi ais krim BTS Meal ini tidak wajar untuk ditiru kerana ia mungkin akan memudaratkan kesihatan kita.

Penangan BTS Meal telah memaksa 20 cawangan McDonal’s Indonesia ditutup buat sementara waktu. Klik pautan di bawah untuk membaca.

Penangan BTS Meal, 20 Cawangan McDonald’s Indonesia Terpaksa Ditutup Buat Sementara Waktu

Mendapat Sambutan Luar Biasa, ‘Reseller’ Ambil Kesempatan Jual Semula Bekas The BTS Meal

Sudah Mula Dijual, ‘Army’ Serang McDonald’s Seawal 10 Pagi Kerana BTS Meal